In nomine Domini , amen . Ego Mauricius , Dei gracia Parisiensis episcopus , universitati presencium ac futurorum hujus pagine attestatione notificare curamus quod dominus Guido de Levies , pia et honesta consideratione ductus , ad edificandam quandam novellam plantationem , amore Dei et remedio anime sue et animarum parentum predecessorum suorum , fratribus ibi Deo servituris in perpetuam elemosinam donavit unam carrucam de terra quam emit des Fers Dasnois , et de decima duas partes quas ab hiisdem emit , et unam partem nemoris quantum semita dividit versus terram datam ; hanc elemosinam in manu nostra resignatam benigne tribuit . Sciendum autem quod de hac elemosina investivimus Guidonem , quondam presbiterum de Meencort , pro se et pro aliis ibi Deo se reddituris . Actum apud Sanctum Victorem , astantibus Petro , precentore Parisiensi ; Nicholao , presbitero ; Philippo , canonico ; Haimerico , capellano nostro ; Enardo , presbitero de Balneolis ; fratre Stephano de Monte-Fermeolo ; incarnationis dominice anno millesimo centesimo XCº , episcopatus nostri tricesimo sexto .

Mauricius

Parisiensis

Guido de Levies

Fers Dasnois

Guidonem

Meencort

Sanctum Victorem

Petro

Parisiensi

Nicholao

Philippo

Haimerico

Enardo

Balneolis

Stephano de Monte-Fermeolo


Odo , Dei gratia Parisiensis episcopus , omnibus ad quos littere presentes pervenerint salutem , in Domino . Noverint universi quod constitutus in nostra presencia Guido de Levies , miles , laudante et concedente Guiburge , uxore sua , pro remedio anime sue , dedit et concessit in perpetuam elemosinam Deo et fratribus de Nemore Guidonis duos modios bladi in decima sua de Logiis , tres modios vini in vineis suis de Marliaco annuatim percipiendos . Dedit etiam eisdem fratribus unam carrucatam terre continuam illi terre quam olim ipsis in eodem loco contulerat , et preterea grangiam quam ibidem habebat . Ceterum , de assensu A . , presbiteri Sancti Nonni , per manum nostram ordinatum est et statutum quod fratres ipsius loci de nutrituris animalium suorum decimam non solvant presbitero Sancti Nonni , sed ab ipsius solutione liberi erunt penitus et immunes . Quod ut firmum et stabile permaneat presentem cartam , ad petitionem predictorum Guidonis et A . , presbiteri Sancti Nonni , fieri fecimus et sigilli nostri impressione muniri . Actum anno incarnati Verbi millesimo ducentesimo primo , pontificatus nostri anno quarto .

Odo

Parisiensis

Guido de Levies

Guiburge

Guidonis

Logiis

Marliaco

A.

Sancti Nonni

Sancti Nonni

Guidonis

A.

Sancti Nonni


Omnibus presentes litteras inspecturis , Officialis curie Parisiensis , salutem in Domino . Noverint universi quod nos anno Domini Mº CCº tricesimo nono , die jovis post dominicain qua cantatur Misericordia Domini , litteras inspeximus quarum tenor talis est : Ego Guido , miles de Levies , notum facio . . . , etc . ut in charta X . Quod autem vidimus hoc testamur salvo jure in omnibus et per omnia cujuscunque .

Parisiensis

Guido

Levies


Ego Matheus de Malliaco , miles , notum facio omnibus presentes litteras inspecturis , quod donationem quam Guido de Levies , miles , quondam mareschallus de Albigesio , et Guiburgis , uxor sua , fecerunt ecclesie Beate Marie de Roscha de decima de Villanova , que movebat de feodo nostro et quam ipsi tenebant a nobis , volui et concessi ; et ut eam dicta ecclesia teneat in manumortua . Et ut hoc ratum et firmum in posterum perseveret , presens scriptum sigilli mei munimine roboravi . Actum anno gratie Mº CCº XXXº nono , mense julio .

Matheus de Malliaco

Guido de Levies

Albigesio

Guiburgis

Beate Marie de Roscha

Villanova


Ego Guido , dominus Caprosie , notum facio tam presentibus quam futuris quod , de consensu et voluntate Helissendis , uxoris mee , dedi et concessi ecclesie Beate Marie de Roscha arpentum frigii quod habebam contiguum proprisio domus de Roscha , versus Bele Penne , et ab omni censu et exactione libere possidendum . Quod ut ratum et inconcussum permaneat , presentes litteras sigilli mei munimine roboravi . Actum anno Domini Mº CCº XXXº primo , mense maio .

Guido

Caprosie

Helissendis

Beate Marie de Roscha

Roscha

Bele Penne


Ego Philippus , archidiaconus Pissiacensis , omnibus presentem paginam inspecturis , salutem in vero salutari . Universitati vestre notum fieri volo quod ego , intuitu pietatis et amore Dei et salute anime mee et parentum meorum , dedi in perpetuam elemosinam ecclesie Beate Marie de Roscha , ad victum duorum sacerdotum , totam decimam de Logiis , exceptis duobus modiis et octo sextariis quos eadem ecclesia Sancte Marie ex donatione Guidonis de Levies et Guiburgis , ejus uxoris , antea habebat ; quam decimam a predicto Guidone de Levies et Guiburge , uxore ejus , pro ducentis et quadraginta libris comparavi , domino Petro , de cujus feodo predicta erat decima , concedente et donationem illam ratam habente . Quod ut ratum permaneat et in posterum perseveret , sigilli mei munimine dignum duxi confirmari . Actum Parisius date anno gratie Mº CCº VIIIº .

Philippus

Pissiacensis

Beate Marie de Roscha

Logiis

Sancte Marie

Guidonis de Levies

Guiburgis

Guidone de Levies

Guiburge

Petro

Parisius


Ego Petrus , Dei gratia cooperante Parisiensis , episcopus , omnibus presentem paginam inspecturis , notum fieri volumus quod Guido de Levies , miles , coram nobis recognovit se vendidisse Philippo , archidiacono Pissiacensi , fratri suo , pro ducentis et quadraginta libris Parisiensibus , quicquid habebat in decima de Logiis , exceptis duobus modiis et octo sextariis bladi quos antea idem Guido in puram et perpetuam elemosinam dederat ecclesie Beate Marie de Roscha . Predictus autem archidiaconus illud totum donavit predicte ecclesie de Roscha in perpetuam elemosinam , ad victum duorum sacerdotum . Predictus vero Guido de predicta decima in manu nostra se devestivit , et nos de illa fratres Beate Marie de Roscha investivimus . Petrus quoque de Logiis , miles , de cujus feodo predicta decima movebat , hoc concessit et se in manu nostra devestivit et omnino quitavit ; et promisit quod nichil de cetero in prefata decima reclamabit . Quod ut ratum permaneat et in posterum perseveret , presentem paginam sigilli mei munimine dignum duximus confirmari . Actum Parisius anno dominice incarnationis Mº CCº VIIIº , mense decembri .

Petrus

Parisiensis

Guido de Levies

Philippo

Pissiacensi

Parisiensibus

Logiis

Guido

Beate Marie de Roscha

Roscha

Guido

Beate Marie de Roscha

Petrus quoque de Logiis

Parisius


Petrus , Dei gratia Parisiensis episcopus , omnibus presentes litteras inspecturis , in Domino salutem . Notum facimus quod Willelmus de Buc , et Willelmus et Petrus , et Nicholaus , filii ejusdem Willelmi de Buc et Maria , uxor ejus , et Hugo , filius eorumdem , quitaverunt in nostra presencia fratribus Beate Marie de Roscha quicquid juris , sive jure feodi , vel alio modo reclamabant habere in decima de Logiis ; et de garancia fidem dederunt . Preterea , Adam et Philippus et Theob . filii , et Johanna et Mathildis , filie prefati Willelmi de Buc , hoc concesserunt et quitaverunt coram dilecto nostro Bartholomeo , decano de Villa Peror , ad hoc a nobis specialiter destinato . Dicti vero Adam et Philippus fidem dederunt in manu dicti decani , sicut idem decanus nobis asseruit , quod in ipsa decima nichil de cetero reclamabunt . Actum anno Domini Mº CCº nono , mense februario .

Petrus

Parisiensis

Willelmus de Buc

Willelmus

Petrus

Nicholaus

Willelmi de Buc

Maria

Hugo

Beate Marie de Roscha

Logiis

Adam

Philippus

Theob.

Johanna

Mathildis

Willelmi de Buc

Bartholomeo

Villa Peror

Adam

Philippus


Petrus , Dei gracia Parisiensis episcopus , omnibus presentes litteras inspecturis , salutem in Domino . Notum facimus quod Bochardus de Bolia , miles , coram nobis quitavit fratribus Beate Marie de Roscha quidquid juris , sive ratione feodi , vel alio modo se habere dicebat in decima de Logiis , et in manu nostra corporaliter fidem dedit quod nichil de cetero in ipsa decima reclamabit ; immo ipsam decimam predictis fratribus per fidem suam garantire tenebitur . Preterea Aalis , uxor predicti Bochardi , coram dilecto nostro Bartholomeo , decano de Ville Peror , quem ad hoc specialiter destinavimus hoc idem concessit et quitavit , et in manu sua fidem dedit de garancia recta portanda , sicut dictus decanus confessus est coram nobis . Actum anno gratie Mº CCº nono , mense februario .

Petrus

Parisiensis

Bochardus de Bolia

Beate Marie de Roscha

Logiis

Aalis

Bochardi

Bartholomeo

Ville Peror


Petrus , Dei gracia Parisiensis episcopus , omnibus presentes litteras inspecturis , salutem in Domino . Notum facimus quod Rogerus de Villa Davroi , et Elisabeth , uxor sua , quitaverunt et concesserunt fratribus Beate Marie de Roscha , in perpetuam elemosinam , quicquid juris se habere dicebant in decima de Logiis , et fidem suam corporaliter prestiterunt quod nichil de cetero in ipsa decima reclamabunt , rectam garanciam exinde bona fide laturi . Predictus autem Rogerus se devestivit de omni jure quod se asserebat habere in decima memorata . Quod ut ratum permaneat et in posterum perseveret , presentes litteras sigilli nostri munimine fecimus roborari . Actum anno gratie Mº CCº nono , mense octobri .

Petrus

Parisiensis

Rogerus de Villa Davroi

Elisabeth

Beate Marie de Roscha

Logiis

Rogerus


In nomine Domini , amen . Petrus , Dei gratia Parisiensis episcopus , omnibus presentes litteras inspecturis , salutem in Domino . Notum facimus quod Guido de Levies , miles , coram nobis recognovit se vendidisse , de consensu et voluntate Guiburgis , uxoris sue , Philippo , archidiacono Pissiancesi , fratri suo , pro ducentis et quadraginta libris Parisiensibus , quicquid habebat in decima de Logiis , exceptis duobus modiis et octo sextariis bladi quod antea idem Guido , consentiente Guiburge , uxore sua , in puram et perpetuam elemosinam dederat ecclesie Beate Marie de Roscha . Predictus autem archidiaconus illud totum donavit predicte ecclesie de Roscha , in perpetuam elemosinam , ad victum duorum sacerdotum . Predictus vero Guido se devestivit de predicta decima in manu nostra ; prefata quoque Guiburgis , uxor ipsius Guidonis , hoc concessit et laudavit fide sua interposita et se similiter devestivit ; et nos de illa decima fratres Beate Marie de Roscha investivimus . Petrus eciam de Logiis , miles , de cujus feodo predicta decima movebat , hoc concessit et se in manu nostra devestivit et omnino quitavit : et promisit quod nichil de cetero in ipsa decima reclamaret . Quod ut ratum permaneat et in posterum perseveret , presentem paginam sigilli nostri munimine dignum duximus confirmari . Actum anno dominice incarnationis Mº CCº nono , mense julio , pontificatus nostri anno primo .

Petrus

Parisiensis

Guido de Levies

Guiburgis

Philippo

Pissiancesi

Parisiensibus

Logiis

Guido

Guiburge

Beate Marie de Roscha

Roscha

Guido

Guiburgis

Guidonis

Beate Marie de Roscha

Petrus eciam de Logiis


Omnibus presentes litteras inspecturis , Officialis curie Parisiensis , salutem in Domino . Notum facimus quod Guillermus Laceron et Emelina , uxor ejus , in nostra presencia constituti recognoverunt se vendidisse ecclesie Beate Marie de Roscha quamdam domum cum pertinenciis suis , liberam et sine aliqua consuetudine sive redibentia , sitam , ut dicitur , apud Logias , pro quindecim libris Parisiensibus jam eis solutis , ut ipsi assererunt coram nobis ; quam domum tenebant in feodum ut dicitur , a Roberto de Logiis , burgensi de Caprosia : promittentes fide media quod contra venditionem istam per se vel per alium non venient in futurum et quod dictam domum cum pertinenciis suis ad usus et consuetudines Francie garantizabunt dicte ecclesie contra omnes . Ad hec , predicta Emelina quitavit penitus et expresse quicquid in dicta domo habebat , vel habere poterat , ratione dotalicii seu quocunque alio modo , spontanea voluntate . Preterea , dictus Robertus , primus dominus feodi , de cujus feodo dicta domus cum pertinenciis suis movere dicitur , prout idem asserebat , et Johannes Faiel de Toussus , secundus ut dicitur dominus dicti feodi , ut similiter asserebat , in nostra presencia constituti , dictam venditionem voluerunt pariter et concesserunt : promittentes , fide in manu nostra prestita corporali , quod contra dictam venditionem venire in perpetuum nullatenus attemptabunt , et quod dictam domum cum pertinenciis suis predicte ecclesie garantizabunt contra omnes , et quod in dicta domo et pertinenciis ejus nichil juris de cetero reclamabunt , exceptis duodecim denariis capitalis census quos dictus Johannes Phayel habebit annis singulis in festo beati Remigii super domo memorata . Voluerunt nichilominus dictus Robertus et Johannes Phayel quod dicta ecclesia teneat in perpetuum in manumortua , sine aliqua coactione vendendi , dictam domum cum ipsius pertinenciis libere et quiete . In cujus rei testimonium presentes litteras , ad petitionem parcium , sigillo curie Parisiensis fecimus sigillari . Datum anno Domini Mº CCº tricesimo tercio , mense junio .

Parisiensis

Guillermus Laceron

Emelina

Beate Marie de Roscha

Logias

Parisiensibus

Roberto de Logiis

Caprosia

Francie

Emelina

Robertus

Johannes Faiel de Toussus

Johannes Phayel

Robertus

Johannes Phayel

Parisiensis


Omnibus Christi fidelibus ad quos presentes littere pervenerint , Herveus de Caprosia , miles , in Domino salutem . Universitati vestre notum facio quod ego vendidi ecclesie Beate Marie de Roscha , pro quadrigentis libris Parisiensibus , de voluntate et assensu Guidonis , fratris mei , domini Caprosie , et Helisendis , uxoris sue , totam terram de Bella Penna , cum omnibus suis pertinenciis , tam in hospitibus quam in pratis et nemoribus et rebus aliis : nichil juris , nichil dominii michi vel heredibus meis in tota dicta terra et omnibus superius memoratis retinendo : promittens bona fide in omnibus supradictis ratam garantisiam contra omnes . Quod ut ratum et firmum permaneat , presentes litteras sigilli mei munimine roboravi . Actum anno gracie millesimo ducentesimo tricesimo quinto .

Herveus de Caprosia

Beate Marie de Roscha

Parisiensibus

Guidonis

Caprosie

Helisendis

Bella Penna


Omnibus presentes litteras inspecturis , Officialis curie Parisiensis , salutem in Domino . Notum facimus quod Odelina de Separa , mulier nobilis , Symon , clericus , et Rogerus , armiger , filii ejus , in nostra presencia constituti , asseruerunt quod nobilis mulier Aalidis de Gumbervilla et Theodoricus , ejus filius , vendiderunt ecclesie Beate Marie de Roscha quoddam modium bladi annui redditus quod habebant apud Logias in campiparte domini Gervasii de Separa , militis , filii predicte Odeline . Hanc autem venditionem memorata Odelina , Symon , clericus , et Rogerus , armiger , filii ejus , ratam et gratam habuerunt , promittentes fide media quod in dicto modio bladi nichil in posterum reclamabunt . Eadem autem Odelina quitavit penitus et expresse quicquid in dicto modio bladi habebat , vel habere poterat , ratione dotalicii seu quocunque alio modo . Actum ad petitionem dicte Odeline et filiorum ejus , clerici et armigeri predictorum anno Domini Mº CCº tricesimo quarto , mense junio .

Parisiensis

Odelina de Separa

Symon

Rogerus

Aalidis de Gumbervilla

Theodoricus

Beate Marie de Roscha

Logias

Gervasii de Separa

Odeline

Odelina

Symon

Rogerus

Odelina

Odeline


Petrus , Dei gratia Parisiensis episcopus , omnibus presentes litteras inspecturis salutem in Domino . Notum facimus quod cum fratres de Roscha emissent a Galtero , charpentario , et M . , uxore sua , IIII or sextarios bladi in decima de Logiis , pro septem libris Parisiensis monete , et in emptione illa presbiter de Toussus assereret ecclesiam suam debere preponi , ac quod decima illa est in parrochia sua sita . Tandem , bonis viris mediantibus , inter eos facta est compositio in hunc modum : quod presbiter de Toussus medietatem septem librarum persolvet , et medietatem illorum IIII or sextariorum habebit ; et alia medietas remanet fratribus de Roscha . Preterea , cum presbiter de Toussus peteret a fratribus de Roscha decimas novalium tam presencium quam futurorum in decima de Logiis , coram W . , archidiacono , et P . , succentore Parisiensibus a domino Papa judicibus delegatis , tandem inter eos , coram ipsis judicibus intervenit compositio in hunc modum : quod dicti fratres debent annuatim exsolvere presbitero de Toussus tres minas hybernagii et tres minas avene in decima de Logiis ; quitaverunt eciam ipsi fratres prefato presbitero decimam quam habebant in duobus arpentis terre ipsius presbiteri , quorum alter situs est apud Faïel , alter autem apud Noam Herbodi . Presbiter autem predictus in verbo sacerdotis promisit quod nichil ulterius in ipsa decima novalium , neque futurorum , neque extancium , reclamabit . In cujus rei memoriam has litteras fecimus nostro sigillo muniri . Actum anno Domini Mº CCº tertio decimo , mense decembri , pontificatus nostri anno sexto .

Petrus

Parisiensis

Roscha

Galtero

Logiis

Parisiensis

Toussus

Toussus

Roscha

Toussus

Roscha

Logiis

Parisiensibus

Toussus

Logiis

Faïel

Noam Herbodi


Gregorius , episcopus , servus servorum Dei , dilectis filiis abbati et conventui monasterii Beate Marie de Roscha , ordinis Sancti Victoris Parisiensis , salutem et apostolicam benedictionem . Cum a nobis petitur quod justum est et honestum , tam vigor equitatis quam ordo exigit rationis ut id per sollicitudinem officii nostri ad debitum perducatur effectum . Quapropter , dilecti in Domino filii , vestris justis postulationibus grato concurrentes assensu , personas vestras et locum in quo divino estis obsequio mancipati cum omnibus bonis que impresenciarum rationabiliter possidet , aut in futurum justis modis , prestante Domino , poterit adipisci , sub beati Petri et nostra protectione suscipimus et presentis scripti patrocinio communimus ; districtius inhibentes ne quis de novalibus vestris , que propriis manibus aut sumptibus colitis , de quibus aliquis hactenus non percepit , sive de vestrorum animalium nutrimentis , a vobis decimas exigere vel extorquere presumat . Nulli ergo omnino hominum liceat hanc paginam nostre protectionis et inhibitionis infringere , vel ei ausu temerario contraire . Si quis autem hoc attemptare presumpserit , indignationem omnipotentis Dei et beatorum Petri et Pauli , apostolorum ejus , se noverit incursurum . Datum Lateran . , IV kalendarum novembris , pontificatus nostri anno undecimo .

Gregorius

Beate Marie de Roscha

Victoris

Parisiensis

Petri

Petri

Pauli

Lateran.


Petrus , Dei gratia Parisiensis episcopus , omnibus presentes litteras inspecturis , salutem in Domino . Universitati vestre notum facimus quod domina Isabella de Levies in nostra presencia constituta , donavit in perpetuam elemosinam fratribus Beate Marie de Roscha quoddam stagnum prope nemus Sancti Dyonisii et duos arpennos terre et prati prope ortum suum , quos dominus Milo de Levies , filius predicte Isabelle eidem dederat ad faciendam suam voluntatem , salvo tamen capitali ipsius Milonis . Actum anno Domini Mº CCº decimo , mense novembri .

Petrus

Parisiensis

Isabella de Levies

Beate Marie de Roscha

Sancti Dyonisii

Milo de Levies

Isabelle

Milonis


Ego Mathildis , domina Malliaci , notum facio omnibus presentes litteras inspecturis quod ego , intuitu caritatis , pro remedio anime mee et patris et matris mee ac bone memorie Bochardi de Malliaco , quondam mariti mei , in puram ac perpetuam elemosinam , super quintum meum de tringinta libris Carnotensibus quos michi debet de redditu nobilis vir comes Carnotensis pro excambio molendini de Turre quod spectabat ad hereditatem meam , dedi et assignavi centum solidos annui redditus abbatie de Roscha singulis annis post decessum meum percipiendos . In cujus rei memoriam et testimonium , presentes litteras sigilli mei munimine dicte abbatie concessi roboratas . Actum anno Domini Mº CCº XXXº quinto , in crastino sancti Johannis Baptiste .

Mathildis

Malliaci

Bochardi de Malliaco

Carnotensibus

Carnotensis

Turre

Roscha


Omnibus presentes litteras inspecturis , Officialis curie Parisiensis , salutem in Domino . Noverint universi nos date anno Domini Mº CCº quadragesimo septimo date die mercurii in crastino beati Mathei apostoli , litteras , ut dicebatur , nobilis viri defuncti Buchardi , domini quondam Malliaci inspexisse in hec verba : Noverint universi quod ego Buchardus , dominus Malliaci . . . , etc . ut in charta LXXV . Transcriptum autem litterarum istarum fecimus sub sigillo curie Parisiensis in memoriam rei geste . Datum anno et die predictis .

Parisiensis

Buchardi

Malliaci

Buchardus

Malliaci

Parisiensis


Ego Johannes de Nantolio , miles , dominus de Levies , notum facio universis presentes litteras inspecturis quod ego , post decessum meum , assensu et voluntate Margarete , uxoris mee , pro salute anime mee et eciam uxoris mee , dedi in puram elemosinam ecclesie Beate Marie de Roscha , super quinto meo , sexaginta solidos Parisienses in censu meo de Levies in festo sancti Remigii singulis annis percipiendos ; tali modo quod si heredes mei predictos sexaginta solidos jure hereditario vellent retrahere , jam dicte ecclesie sexaginta libras Parisienses persolvere tenerentur . Preterea volo et concedo quod jam dicta ecclesia de cetero habeat et possideat pacifice quoddam stannum , situm in valle prope nemus Sancti Dyonisii , quod nemus situm est inter abbaciam de Roscha et Bellam Pennam , et duo arpenta tam terre quam prati prope ortum jam dicte ecclesie sita , que domina Isabella de Levies jam dicte ecclesie in puram et perpetuam elemosinam quondam contulit et concessit , salvo tamen obole censuali a jam dicta ecclesia michi et heredibus meis annuatim persolvendo . Preterea sciendum est quod fratres predicte ecclesie nec per se nec per alium piscari poterunt in rivo qui defluit inter stannum meum et stannum eorum . Abbas vero et conventus jam dicte ecclesie de Roscha caritative in omnibus beneficiis que in eadem ecclesia fient de cetero me et uxorem meam , tam in vita quam in morte receperunt , et me specialiter in missa de Spiritu Sancto que in sepedicta ecclesia singulis ebdomadis celebratur habebant commendatam , post decessum vero meum in omnibus missis que cotidie , per Dei gratiam , in dicta ecclesia pro defunctis celebrabuntur , mei memoriam habere specialiter tenebuntur . Quod ut ratum et firmum permaneat , presentem paginam sigilli mei munimine roboravi . Datum anno Domini Mº CCº quadragesimo VIIIº , mense julio .

Johannes de Nantolio

Levies

Margarete

Beate Marie de Roscha

Levies

Sancti Dyonisii

Roscha

Bellam Pennam

Isabella de Levies

Roscha


Ego Johannes de Nantolio , miles , dominus de Levies , assensu et voluntate Margarete , uxoris mee , volo et concedo quod ecclesia Beate Marie de Roscha libere et quiete teneat et possideat terram de Pommeret que de feodo meo movere dignoscitur , quam terram bone memorie Guido de Levies , quondam mareschallus Albigensis , dicte ecclesie in puram et perpetuam elemosinam condonavit . Preterea volo et concedo quantum ad me attinet , quod supradicta ecclesia pacifice et quiete teneat et possideat duos sextarios bladi hybernagii quos Almaricus de Levevilla et Girardus , filius ejus , milites , in granchia sua apud Doinviller , sepedicte ecclesie in perpetuam elemosinam contulerunt . Volo etiam et concedo quod stannum supradicte ecclesie cursum aque sue scilicet Essevouir liberum habeat et competentem . Quod ut ratum et firmum permaneat , presentem paginam sigilli mei munimine roboravi . Actum anno Domini Mº CCº XXXIXº , mense marcio .

Johannes de Nantolio

Levies

Margarete

Beate Marie de Roscha

Pommeret

Guido de Levies

Albigensis

Almaricus de Levevilla

Girardus

Doinviller

Essevouir


Ego Johannes de Nantolio , miles , notum facio tam presentibus quam futuris , quod ego et Margareta , uxor mea , volumus et concedimus quod ecclesia Beate Marie de Roscha teneat et possideat pacifice et quiete in manumortua omnia , tam in terris quam pratis et nemoribus et vineis et aliis possessionibus , que bone memorie dominus Guido de Levies , quondam mareschallus Albigensis , dicte ecclesie in elemosinam contulit , et quicquid jure feodali , sive alio quocunque modo , in supradictis habebamus , vel habere poteramus , totaliter quitavimus ecclesie memorate ; nichil juris vel dominii , sive alicujus proprietatis nobis et heredibus nostris in omnibus supra memoratis retinentes . Promittimus eciam bona fide quod contra predictam elemosinam , nec per nos nec per alios veniemus in futurum ; et , quantum ad nos pertinet , omnia supradicta secundum consuetudines Francie supradicte ecclesie garantizabimus . Quod ut ratum et stabile permaneat , presentes litteras sigilli nostri munimine fecimus communiri . Actum anno Domini Mº CCº quadragesimo tercio , mense januario .

Johannes de Nantolio

Margareta

Beate Marie de Roscha

Guido de Levies

Albigensis

Francie


In nomine sancte et individue Trinitatis : Ego Simon , miles de Levies , notum facio universis presentes litteras inspecturis quod Petronilla , uxor mea , de voluntate mea et assensu , dedit et concessit in perpetuam elemosinam ecclesie Beate Marie de Roscha decem et octo sextarios hybernagii et totidem avene in decima sua de Paucovillari , singulis annis percipiendos et infra festum Omnium Sanctorum persolvendos ; tali videlicet conditione quod si dicta decima ad tres dictos modios non posset sufficere , persolvendos de decima de Nant dicte ecclesie de Roscha perficerentur . Ne autem ista donatio in irritum possit revocari , ego dictus Simon , dicte Petronille testamenti constitutus gaiarius , litteras meas in testimonium tradidi et sigilli mei munimine roboravi . Actum anno gratie Mº CCº vicesimo secundo , mense decembri .

Simon

Levies

Petronilla

Beate Marie de Roscha

Paucovillari

Nant

Roscha

Simon

Petronille


Omnibus Christi fidelibus presentes litteras inspecturis , Guido , miles , dominus Caprosie , salutem in Domino . Noverit universitas vestra quod Herveus , frater meus , miles , de Caprosia , vendidit ecclesie Beate Marie de Roscha , pro quadrigentis libris Parisiensibus , totam terram de Bella Penna cum omnibus suis pertinenciis . . . , etc . ut in prœcedenti charta . Hanc autem venditionem , de assensu et voluntate Helisendis , uxoris mee , volui et laudavi , et omnia superius expressa memorate ecclesie in perpetuum quittavi , et bona fide contra omnes rectam garantisiam promisi ; nichil juris , nichil dominii michi vel heredibus meis in supradiclis retinendo . Ne autem super hoc in posterum valeat oriri contencio , sod perpetuam obtineat firmitatem , presentes litteras sigilli mei munimine roboravi . Actum anno gratie millesimo ducentesimo tricesimo quinto .

Guido

Caprosie

Herveus

Caprosia

Beate Marie de Roscha

Parisiensibus

Bella Penna

Helisendis


Notum sit universis presentes litteras inspecturis quod ego Ebrardus , miles de Leveville , ad petitionem defuncte Petronille , cognate mee , et ex assensu domini Symonis de Levies , ejusdem mariti , volui et , ut dominus , garantizare concessi ecclesie Beate Marie de Roscha , in perpetuam elemosinam , decem et octo sextarios hybernagii et totidem avene in decima de Poiviler que movet de feodo meo , pro dicta Petronilla singulis annis percipiendos et infra festum Omnium Sanctorum persolvendos : tali videlicet conditione quod si ad persolvendum dicti bladi numerum dicta decima non sufficeret , de decima de Nant , que similiter est de feodo meo , et jure hereditario ad defunctam pertinebat Petronillam , dicte ecclesie de Roscha predicti sextarii integre persolverentur . Et ut hoc ratum permaneat et in posterum perseveret , sigilli mei munimine feci roborari . Actum anno gracie Mº CCº vicesimo secundo , mense decembri .

Ebrardus

Leveville

Petronille

Symonis de Levies

Beate Marie de Roscha

Poiviler

Petronilla

Nant

Petronillam

Roscha


Ego Symon de Levies , miles , notum facio presentes litteras inspecturis quod ego , bono sensu et recto intellectu , dico et contestor in anima mea quod Petronilla , prima uxor mea , apud civitatem Constances , in qua tunc commorabamur , in extrema sua voluntate , de assensu et voluntate mea , legavit ecclesie Beate Marie de Roscha decem et octo sextarios bladi et totidem avene , annuatim percipiendos in decima de Poiviller ; ita quod si decima de Poiviller non sufficeret ad predictorum bladi et avene solutionem , in decima de Nant , que erat de hereditate sua sicut et decima de Poiviller , defectus suppleretur . In hoc autem legato et aliis legatis suis , dominum Milonem de Levies , militem , fratrem meum , qui nobiscum apud prefatam civitatem servicio regis Francorum commorabatur , et me constituit exequtores . Ad confirmationem vero predictorum , si necesse erat , paratus essem facere sacramentum . In cujus rei testimonium presentes litteras sigilli mei munimine feci communiri . Actum anno Domini Mº CCº XXXº VIIIº , mense martio .

Symon de Levies

Petronilla

Constances

Beate Marie de Roscha

Poiviller

Poiviller

Nant

Poiviller

Milonem de Levies

Francorum


Omnibus presentes litteras inspecturis , frater Theobaldus , Vallium Sarnaii dictus abbas , salutem in Domino . Noverit universitas vestra quod dominus Symon de Levies , miles , sane mentis et corporis sui , coram filiis nostris dilectis fide dignis , B . , cellerario nostro , et fratre Crispino thesaurario nostro , quos ad hoc audiendum ab ore suo specialiter ad ipsum direximus , dixit quod si necesse esset paratus esset jurare quod domina Petronilla , quondam uxor sua , donavit abbatie de Roscha tres modios bladi annuatim in decima sua de Poiviller ; quod si ibi non possent inveniri , deberent perfici in decima sua de Nant . In cujus rei testimonium et munimen , has presentes litteras sigilli nostri munimine roboravimus . Datum anno Domini Mº CCº XXXº IXº , mense junio .

Theobaldus

Vallium Sarnaii

Symon de Levies

B.

Crispino

Petronilla

Roscha

Poiviller

Nant


Universis presentes litteras inspecturis , Officialis curie Parisiensis , salutem in Domino . Notum facimus quod , in nostra presencia constituti , Galterius de Poissiaco , miles , et Ysabellis , uxor ejus , asseruerunt quod defuncta Petronilla , uxor quondam Symonis de Levies , militis , quondam matris dicte Ysabellis , dederat et concesserat in perpetuam elemosinam ecclesie Beate Marie de Roscha tres modios bladi , medietatem hybernagii et medietatem avene , percipiendos annuatim infra festum Omnium Sanctorum , ab abbate et conventu ejusdem ecclesie super decima sua de Paucovillari . Asseruerunt etiam quod voluerat et concesserat Petronilla predicta quod , si decima de Paucovillari ad solutionem dictorum trium modiorum bladi annuatim faciendam non sufficeret , quod deffectus caperetur in decima ipsius de Nant . Asseruerunt etiam quod decimas antedictas eadem Petronilla obligaverat ad solvendum dictos tres modios bladi ecclesie de Roscha predicte annuatim , prout superius est expressum . Asseruerunt etiam quod dicta Ysabellis in jus quod habebat antedictis eidem Petronille successerat tanquam heres . Quam elemosinationem et concessionem iidem G . et Ysa . coram nobis voluerunt , laudaverunt pariter et concesserunt , et fide media promiserunt quod contra eandem per se vel alios non venturos ; onerantes et obligantes coram nobis et obligatos relinquentes , decimas antedictas de tribus modiis bladi dicte ecclesie annuatim reddendis , prout superius est expressum , ad usus et consuetudines Francorum contra omnes heredes suos et illos qui sunt sive erunt de parentela eorum , et ad hoc heredes suos obligatos relinquentes quantum ad premissa omnia et singula se juridictioni Parisiensis curie supponentes ; volentes et concedentes quod si deficerent in premissis , vel aliquo premissorum , quod nos in ipsos , ubicunque se transtulerint , excommunicationis sententiam proferamus . Datum anno Domini Mº CCº quadragesimo tercio , mense aprili .

Parisiensis

Galterius de Poissiaco

Ysabellis

Petronilla

Symonis de Levies

Ysabellis

Beate Marie de Roscha

Paucovillari

Petronilla

Paucovillari

Nant

Petronilla

Roscha

Ysabellis

Petronille

G.

Ysa.

Francorum

Parisiensis


Omnibus presentes litteras inspecturis , Officialis curie Parisiensis , salutem in Domino . Notum facimus quod , in nostra presencia constituti , Galterus de Poissiaco , miles , et Ysabellis , ejus uxor , asseruerunt quod defuncta Petronilla , quondam uxor domini Symonis de Levies et mater dicte Ysabellis , dederat in elemosinam ecclesie Beate Marie de Roscha , tres modios bladi , medietatem hybernagii et medietatem avene , percipiendos in decima sua de Paucovillari ; volens quod si dicta decima non sufficeret ad solutionem dicti bladi annuatim infra festum Omnium Sanctorum , eidem ecclesie faciendam , quod defectus caperetur super decima ipsius Petronille de Nant . Quam elemosinationem et donationem eidem Galterus et Ysabellis voluerunt coram nobis , quitantes eidem ecclesie quicquid juris in dictis tribus modiis habebant , vel habere poterant quoquomodo : pro qua quitacione recognoverunt coram nobis se de bonis ejusdem ecclesie triginta libras Turonenses recepisse in pecunia numerata , et dictos abbatem et conventum ejusdem ecclesie de Roscha remisisse eisdem Galtero et Ysabelli duodecim modios bladi in quibus eisdem abbati et conventui tenebantur , ut asseruerunt de arreragiis elemosinationis predicte . Datum anno Domini Mº CCº quadragesimo tercio , mense aprili .

Parisiensis

Galterus de Poissiaco

Ysabellis

Petronilla

Symonis de Levies

Ysabellis

Beate Marie de Roscha

Paucovillari

Petronille de Nant

Galterus

Ysabellis

Turonenses

Roscha

Galtero

Ysabelli


Universis presentes litteras inspecturis , Galterus de Poissiaco , miles , salutem . Noverit universitas vestra quod ego volo et concedo ut ecclesia Beate Marie de Roscha habeat et possideat et in manu mortua teneat decem solidos Carnotenses quos Ysabellis , quondam uxor mea , dicte ecclesie , pro remedio anime sue , contulit . Quos decem solidos in censu de Cerevilla , qui de hereditate sua movebat in festo sancti Remigii dicta ecclesia debet percipere annuatim . In cujus rei memoriam , presentes litteras sigilli mei munimine roboravi . Actum anno Domini Mº CCº quadragesimo quarto , mense septembri .

Galterus de Poissiaco

Beate Marie de Roscha

Carnotenses

Ysabellis

Cerevilla


Universis presentes litteras inspecturis , Johannes de Levies , miles , salutem . Noverit universitas vestra quod ego volo et concedo ut ecclesia Beate Marie de Roscha habeat et possideat et in manu mortua teneat decem solidos Carnotenses , quos defuncta Ysabellis , soror mea , quondam uxor Galterii de Poissiaco , militis , dicte ecclesie , pro remedio anime sue , contulit in censu de Cerevilla , qui de meo movet feodo in festo sancti Remigii singulis annis percipiendos . In cujus rei memoriam , presentes litteras sigilli mei munimine roboravi . Datum anno Domini Mº CCº XLº Vº , mense novembri .

Johannes de Levies

Beate Marie de Roscha

Carnotenses

Ysabellis

Galterii de Poissiaco

Cerevilla


Universis presentes litteras inspecturis , Ebrardus de Levesvilla , miles , salutem in Domino vero salutari . Noverit universitas vestra quod Amalricus de Levesvilla , miles , de voluntate et assensu Aales , uxoris sue , dedit et concessit in perpetuam elemosinam ecclesie Beate Marie de Roscha unum sextarium hybernagii , infra octabas sancti Remigii singulis annis in sua granchia de Doinviller percipiendum . Hanc igitur donationem ego Ebrardus , dicti Amalrici filius , de assensu et voluntate Katerine , uxoris mee , volui , laudavi et benigne concessi et sigilli mei munimine roboravi . Actum anno Domini Mº CCº vicesimo .

Ebrardus de Levesvilla

Amalricus de Levesvilla

Aales

Beate Marie de Roscha

Doinviller

Ebrardus

Amalrici

Katerine


Omnibus presentibus pariter et futuris , ego Ebrardus de Levesvilla , miles , notum facio quod nobilis mulier Ysabella , mea soror , in mea presencia constituta , ecclesie Beate Marie de Roscha , pro anima sua et maritorum suorum Herberti videlicet et Galerani et ipsius Ysabelle anniversariis per tres dies celebrandis , in perpetuam elemosinam concessit et donavit quinque solidos annui census Carnotenses apud Cerevillam , in sua censiva quam de me tenet , infra octabas sancti Remigii ab eadem Ysabella quandiu vixerit , et post ejus decessum ab ipsius heredibus et successoribus annis singulis in perpetuum predicte ecclesie persolvendos . Hanc igitur elemosinam et donationem ad prefate ecclesie preces et instanciam approbavi , laudavi et benigne concessi , et , ad ejus confirmationem , presentes litteras sigilli mei munimine roboravi . Actum anno Domini Mº CCº vicesimo primo .

Ebrardus de Levesvilla

Ysabella

Beate Marie de Roscha

Herberti

Galerani

Ysabelle

Carnotenses

Cerevillam

Ysabella


In nomine Domini , amen . Ego Petrus , miles de Braceolo , et Elisabeth , uxor mea , notum facimus universis presentem paginam inspecturis quod nos , pro remedio animarum nostrarum , parentum et amicorum nostrorum , totam decimam quam habebamus in terris in territorio Molierarum sitis , quas emimus a domino Reginaldo de Gif , Elisabeth , filia nostra et Galtero , fratre ejus , concedentibus , ecclesie Beate Marie de Roscha , in perpetuam dedimus elemosinam ; tali tenore quod fratres predicte ecclesie presbitero de Moleriis , et in domo ipsius , quinque solidos ad faciendum luminare unius lampadis in sollempnitate apostolorum Petri et Pauli annuatim persolvent , quos ad predictum luminare E . domina Moleriarum in prefata decima prius assignaverat . Quod ut ratum permaneat et in posterum perseveret , sigilli nostri munimine fecimus confirmari . Actum anno Domini Mº CCº nono .

Petrus

Braceolo

Elisabeth

Molierarum

Reginaldo de Gif

Elisabeth

Galtero

Beate Marie de Roscha

Moleriis

Petri

Pauli

Moleriarum


Odo , divina permissione ecclesie Beati Dyonisii minister indignus et ejusdem loci conventus , universis presentes litteras inspecturis , salutem in Domino . Notum facimus quod venerabilibus viris et amicis karissimis abbati et conventui de Roscha sexaginta aripennos terre juxta Roscham , quos emerunt a domino Guidone de Caprosia et Herveo , fratre ejus , militibus , de quibus sexaginta aripennis dictus Guido nobis annuatim reddebat apud Bellum-Ramum quinque solidos capitalis census , tenendos concessimus imperpetuum et habendos ; ita quod exinde nobis singulis annis reddent in festo sancti Andree apostoli apud Bellum-Ramum , triginta solidos Parisienses censuales . Eisdem quoque perpetuo tenendam concessimus quamdam peciam terre , sitam juxta stannum suum ad sex denarios censuales in festo sancti Andree apostoli in domo nostra apud Bellum-Ramum annuatim solvendos ; ita quod dictum stannum non poterunt extendere in terra Beati Dyonisii , vel augere sine permissione nostra atque licencia . Quod si predictum censum triginta solidorum et sex denariorum ad predictum diem non solverint , ad usum patrie emendabunt ; et omnimoda justicia in predictis sexaginta arpennis et in parte stanni que erit in terra Beati Dyonisii salva nobis et decima ; nec poterunt facere masuras in dictis sexaginta arpentis et in parte stanni que erit in terra Beati Dyonisii ; et si fecerint masuras vel hospites in terra non movente a nobis , scilicet in Bellapenna quam emerunt a predictis domino Guidone et Herveo , fratre ejus , hospita terre illius qui sunt aut futuri sunt , vel ipsi , scilicet abbas et conventus de Roscha , nullum usuarium in nostris nemoribus poterunt reclamare . In cujus rei testimonium paginam hanc inde conscriptam sigillorum nostrorum munimine roboravimus . Actum anno Domini Mº CCº tricesimo quarto , mense decembri .

Odo

Beati Dyonisii

Roscha

Roscham

Guidone de Caprosia

Herveo

Guido

Bellum-Ramum

Bellum-Ramum

Bellum-Ramum

Beati Dyonisii

Beati Dyonisii

Beati Dyonisii

Bellapenna

Guidone

Herveo

Roscha


In nomine Domini , amen . Petrus Dei gratia Parisiensis episcopus , universis presentem paginam inspecturis salutem in vero salutari . Notum facimus quod Petrus de Braceolo , miles , et Elisabeth , uxor ejus . . . etc . ut in prœcedenti charta . Nos siquidem fratres de Roscha de prefata decima investivimus . Quod ut ratum permaneat et in posterum perseveret , ad petitionem sacerdotis de Moleriis et fratrum predictorum , sigilli nostri munimine fecimus confirmari . Actum anno gracie Mº CCº nono .

Petrus

Parisiensis

Petrus de Braceolo

Elisabeth

Roscha

Moleriis


Quoniam cito labitur quicquid humano favore solidatur , noverint omnes tam posteri quam moderni quod controversia erat inter fratres de Roscha et Richardum , presbiterum de Cogneriis , super quadam decima in novalibus nemoris Lande sita , quam tenuit Symon de Villatain , clericus , dum viveret ; que controversia , assensu utriusque partis , in hunc modum est sopita : quod pretaxati fratres medietatem illius decime tam presencium quam futurorum novalium Lande , quiete et pacifice in perpetuum possidebunt ; et presbiter Cogneriarum , quisquis erit , aliam medietatem simili modo , quiete et pacifice in perpetuum possidebit . Si vero adversus prefatum presbiterum et fratres supradictos super decima superius nominata aliquis aliquam movere voluerit questionem et contra eos insurgere attemptaverit , tam prefati fratres quam presbiter sepedictus alter ad alterum in sumptibus causarum providerent et adjuvarent vicissim ; ita quod unusquisque eorum dampnum et lucrum in eadem causa sustinebit . Et ut hec omnia predicta rata permaneant in perpetuum , ego Philippus , Pissiacensis archidiaconus , in cujus presentia hoc actum fuit , sub cirographo hoc duxi dignum subscribi , et ad petitionem utriusque partis , sigilli mei caractere feci confirmari . Actum anno Mº CCº quinto .

Roscha

Richardum

Cogneriis

Lande

Symon de Villatain

Lande

Cogneriarum

Philippus

Pissiacensis


Ego Philippus , archidiaconus Pissiacensis , universis presentem paginam inspecturis notum esse volo quod Symon de Villatein , ad conversionem veniens , ecclesie Beate Marie de Roscha quintam partem tenementi sui in perpetuam elemosinam contulit . Quod tenementum Matheus , frater predicti Symonis , volens sibi retinere , pro eodem tenemento quinque sextarios avene in commutationem predicte ecclesie dedit annuatim solvendos , infra octavas Natalis Domini , de quinque arpennis terre sue juxta Coctanarias Novas . Hanc autem commutationem voluit et concessit Adelina , uxor predicti Mathei , et quicquid in eadem commutatione per dotalicium reclamaverat quitavit . Quod , ut perpetuam obtineat firmitatem , litteris traditum sigilli mei munimine corroboravi . Actum apud Baillol anno gracie Mº CCº VIIIº .

Philippus

Pissiacensis

Symon de Villatein

Beate Marie de Roscha

Matheus

Symonis

Coctanarias Novas

Adelina

Mathei

Baillol


Noverint universi presentes litteras inspecturi quod nos Almaricus , comes Montisfortis et Leycestrie , approbamus et laudamus elemosinam dimidii modii bladi quam bone memorie Th . de Nova Villa donavit domui de Roscha et assignavit apud Essarta-Regis : et assignationem illam ratam habemus et eam sigilli nostri munimine confirmamus . Actum Stampis anno Domini Mº CCº vicesimo sexto .

Almaricus

Montisfortis

Leycestrie

Th.

Nova Villa

Roscha

Essarta-Regis

Stampis


Omnibus presentes litteras inspecturis , Girardus de Levevilla , miles , salutem in Domino . Noveritis quod ego , pro salute anime mee parentum et amicorum meorum , dedi in puram et perpetuam elemosinam ecclesie Beate Marie de Roscha unum sextarium hybernagii singulis annis in granchia mea de Doinviller in festo sancti Remigii , percipiendum . Insuper , laudo et concedo elemosinam quam bone memorie Almaricus , dominus de Levevilla , pater meus , fecit eidem ecclesie de quodam sextario hybernagii , similiter in granchia mea de Doinviller in festo beati Remigii annuatim percipiendo . Quod ut ratum et inconcussum permaneat , presentes litteras sigilli mei munimine roboravi . Actum anno Domini Mº CCº tricesimo quarto , mense junio .

Girardus de Levevilla

Beate Marie de Roscha

Doinviller

Almaricus

Levevilla

Doinviller


Guillermus divina permissione Parisiensis ecclesie minister indignus , omnibus presentes litteras inspecturis salutem in Domino . Notum facimus quod , in nostra constituti presencia , nobilis mulier Aalicia de la Bolie , Theobaldus , Guillermus , armigeri , et Guiardus , clericus , fratres , liberi ejusdem Aalicie , recognoverunt quod dederant et concesserant Ysabelle , filie dicte Aalicie et sorori dictorum fratrum , pro pertione paterne et materne hereditatis , unum modium bladi , medietatem mistolii et medietatem avene , percipiendum annuatim in campiparte quam se dicebant habere apud Logias in campiparte domini Gervasii de Separa . Ad hec dicta Ysabella recognovit coram nobis quod dictum bladum vendiderat ecclesie de Roscha , pro quadraginta quinque libris Parisiensibus , de quibus recognovit dicta Ysabellis sibi a dicta ecclesia fuisse plenarie satisfactum in pecunia numerata : promittens fide data quod contra istam venditionem per se vel per alium non veniet in futurum . Insuper dicta Aalicia et dicti fratres dictam venditionem laudaverunt pariter et concesserunt , et fide data promiserunt quod contra dictam venditionem per se vel per alium non venient in futurum ; promittentes sub fidei prestite religione dictum bladum garantizare dicte ecclesie ad usus et consuetudines Francie contra omnes . De recta vero garantisia ferenda prout dictum est , et quod alii liberi dicte Aalicie , cum ad etatem legitimam pervenerint , dictam venditionem laudabunt et fide data concedent , dominus Petrus de Claagni , miles , Adam de Ossigniis et Matheus de Marinas se fidejussores constituerunt sub pena decem librarum Parisiensium quilibet in solidum et per fidem . Preterea , Gervasius de Separa , de cujus feodo dicta campipars primo , et Gervasius li Viautres , milites , de cujus feodo secundo dicta campipars movere dicitur , dictam venditionem laudaverunt et concesserunt , fide data quod dicta ecclesia dictum modium bladi in dicta campiparte percipiat annuatim et in manu mortua teneat libere et quiete ; constituentes se sub eadem fide garantizatores , tanquam domini , erga dictam ecclesiam ad usus et consuetudines Francie contra omnes . In cujus rei memoriam presentem cartam sigilli nostri munimine fecimus roborari . Actum anno Domini Mº CCº tricesimo tercio , mense junio .

Guillermus

Parisiensis

Aalicia de la Bolie

Theobaldus

Guillermus

Guiardus

Aalicie

Ysabelle

Aalicie

Logias

Gervasii de Separa

Ysabella

Roscha

Parisiensibus

Ysabellis

Aalicia

Francie

Aalicie

Petrus de Claagni

Adam de Ossigniis

Matheus de Marinas

Parisiensium

Gervasius de Separa

Gervasius li Viautres

Francie


Ego Symon de Chateron , miles , notum facio omnibus presentem cartam inspecturis quod vendidi ecclesie beate Marie de Roscha tria arpenta vinee que habebam apud Champlant , in feodo domini Mathei de Malliaco ; vendidi eciam unam hostisiam predicte ecclesie in eadem villa , que fuit Hugonis Guinemer , que debebat michi decem solidos annui redditus in festo sancti Remigii persolvendos : quod si forte dicta hostisia divisa fuerit , illi qui eam tenuerint dicte ecclesie prefatum redditum decem solidorum , unusquisque pro parte , sua persolvet . Omnia supradicta et quicquid juris in eis habebam , vel habere poteram aliquo modo , vendidi predicte ecclesie de Roscha pro sexaginta libris Parisiensibus quas ad plenum ab eadem ecclesia recepi in pecunia numerata . Hanc autem venditionem domina Ysabellis , mater mea , et Aalis , uxor mea , voluerunt et concesserunt , et fide data corporali in presencia presbiteri sui , firmiter promiserunt quod nunquam per se , vel per alios , nomine dotalicii vel alia occasione , in dicta venditione aliquid reclamarent . Quod ut autem permaneat ratum et firmum , presentem cartam sigilli mei munimine roboravi . Actum anno Domini Mº CCº tricesimo tercio .

Symon de Chateron

beate Marie de Roscha

Champlant

Mathei de Malliaco

Hugonis Guinemer

Roscha

Parisiensibus

Ysabellis

Aalis


Guillermus , permissione divina Parisiensis ecclesie minister indignus , omnibus presentes litteras inspecturis salutem in Domino . Notum facimus quod in nostra presencia constitutus , dominus Guillermus de Yssiaco , miles , recognovit se vendidisse abbacie de Roscha duo arpenta prati siti apud Capellam juxta Caprosiam . Dominus vero Bartholomeus de Vileoflein , miles , coram nobis recognovit se vendidisse prefate abbacie unum arpentum prati siti in eodem loco ; utraque autem venditio facta est dicte abbatie pro quinquaginta libris Parisiensibus . Promiserunt insuper tam dicti Guillermus quam Bartholomeus quod ipsi garantizabunt dictas venditiones ab ipsis factas memorate abbatie secundum usus et consuetudines Francorum contra omnes , et quod contra predictas venditiones per se vel per alium non venient in futurum . Sedilia vero , uxor predicti Guillermi , in presencia dilecti et fidelis nostri decani de Sarcleio , ad hoc a nobis specialiter destinati , istam venditionem a marito suo factam voluit et concessit , quitans quicquid in predicta venditione habebat , vel habere poterat ratione dotalicii , jure hereditario vel alio modo , spontanea , non coacta , fide in manu dicti decani prestita corporali , sicut ipse decanus nobis retulit viva voce . Preterea , capellanus Capelle juxta Caprosiam , de quo tenebantur dicta tria arpenta prati nomine capellanie sue , istas venditiones voluit et concessit tenendas in manu mortua : ita quod dicta abbatia teneatur sibi solvere duodecim denarios , nomine capellanie sue annuatim quos antea percipiebat , ut dicitur , de eisdem pratis ; et ita quod dictus Guillermus debet assignare eidem capellano , nomine capellanie sue , quinque solidos annui redditus ad requisitionem decani de Sarcleio in episcopatu Parisiensi . In cujus rei testimonium presentes litteras sigilli nostri munimine fecimus roborari , concessionem dicti capellani de tenendo in manu mortua potestate ordinaria confirmantes . Actum anno Domini Mº CCº tricesimo tercio , mense aprili .

Guillermus

Parisiensis

Guillermus de Yssiaco

Roscha

Capellam

Caprosiam

Bartholomeus de Vileoflein

Parisiensibus

Guillermus

Bartholomeus

Francorum

Sedilia

Guillermi

Sarcleio

Capelle

Caprosiam

Guillermus

Sarcleio

Parisiensi


Universis presentes litteras inspecturis , G . , permissione divina ecclesie Parisiensis minister indignus , eternam in Domino salutem . Notum facimus quod in nostra presencia constitutus , Guido Chevrel , miles , et Beatrix , ejus uxor , recognoverunt se vendidisse abbatie de Roscha , pro sexaginta libris Parisiensibus suis quitis , quatuor arpenta prati , siti ad Capellam juxta Caprosiam in censiva capellanie antedicte , ad quindecim denarios censuales , ut dicebant ; et promiserunt , fide in manu nostra prestita corporali , quod dictam venditionem abbati et conventui de Roscha garantizabunt contra omnes ad usus et consuetudines Francie , et quod de cetero contra dictam venditionem per se sive per alium non venient . Memorata quoque Beatrix quitavit expresse coram nobis quicquid in dictis pratis habebat , vel habere poterat , jure hereditario , sive ratione dotalicii seu quocunque alio modo , spontanea , sub prestite fidei religione . Preterea , Adam , capellanus dicte Capellanie juxta Caprosiam , de cujus capitali censu dicta prata movebant , de assensu et voluntate nostra voluit et concessit quod abbatia de Roscha dicta prata de cetero possideat in manu mortua , sine coactione distrahendi , salvis tamen sibi et successoribus suis in dicta capella quindecim denariis censualibus supradictis . Item , dictus Guido Chevrel tenetur , et promisit sub fide prestita se assignaturum et liberaturum in manu mortua dicte Ade vel ejus successoribus , si interim ipsum mori contigerit , unum sextarium bladi mosturangii , ad valorem siliginis ad minus , in molendino suo de Capella , sive in molendino suo de Bequencort ; alioquin teneretur solvere dicto capellano decem libras Parisienses idem Guido , videlicet , nisi infra festum beati Remigii proximo venturum procuraret et faceret tantum erga dominos feodi quod dictus sextarius bladi in manu mortua possideretur . Nos vero , pensata in hoc utilitate capellanie antedicte , predictam venditionem in manu mortua , ut dictum est , factam volumus et eam potestate ordinaria , quantum in nobis est , confirmamus . Quod ut ratum permaneat , presentes litteras sigillo nostro fecimus roborari . Actum anno Domini Mº CCº quadragesimo , mense aprili .

G.

Parisiensis

Guido Chevrel

Beatrix

Roscha

Parisiensibus

Capellam

Caprosiam

Roscha

Francie

Beatrix

Adam

Capellanie

Caprosiam

Roscha

Guido Chevrel

Ade

Capella

Bequencort

Guido


Universis presentes litteras inspecturis , Officialis curie Parisiensis , in Domino salutem . Notum facimus quod Petrus de Capella , miles , et Luciana , uxor ejus , in nostra presencia constituti recognoverunt se vendidisse abbati et conventui ecclesie de Roscha totalem decimam de Menildoin , sitam in parrochia de Caprosia , et totalem decimam quam habebat ibidem Guillermus , frater suus , de consensu ipsius Guillermi expresso , et quicquid juris habebant in eadem , tam in forragine quam in tractu , pro quatuor viginti et decem libris Parisiensibus , de quibus recognoverunt coram nobis sibi fuisse satisfactum : promittentes fide media quod contra venditionem istam per se vel per alium non venient in futurum , et quod dictam decimam prefatis abbati et conventui garantizabunt contra omnes . Predicta autem Luciana quitavit quicquid in dicta decima habebat , vel habere poterat , ratione dotalicii vel alio modo , spontanea , non coacta , fide data . Conventum etiam fuit quod dicta decima dabitur ad admodiationem usque ad tres annos proximo venturos , et si ipsa decima non valeret in dictis tribus annis continuis sex modios bladi quolibet anno , duos modios idem miles et uxor ejus de precio dicte venditionis redderent dictis abbati et conventui secundum estimationem defectus dictorum duorum modiorum . Guillermus autem , frater prefati Petri , dictam venditionem voluit , laudavit et concessit coram nobis , fide data . Preterea Symon de Mauveriis , miles , primus dominus feodi et de quo dicta decima movere dicitur , dictam venditionem voluit et concessit coram nobis , fide data ; volens nihilominus et concedens ut dicti abbas et conventus dictam decimam in perpetuum teneant et possideant in manu mortua , sine aliqua coactione vendendi aut alienandi , vel extra manum suam ponendi . Similiter hoc idem voluit dominus Guido de Caprosia , miles , secundus dominus dicti feodi , prout in litteris ipsius vidimus contineri . Et de pecunia reddenda , si esset aliquis defectus in decima ; item de garancia ferenda et de omnibus supradictis tenendis supradictus Symon de Mauveriis Philippus Chaumunt , Reginaldus Escorche Botun , milites , predictus Guillermus , frater dicti Petri , et Johannes de Soisei , se plegios constituerunt coram nobis , ad usus et consuetudines Francie , et quilibet in solidum et per fidem . Insuper Helyssendis , uxor dicti Guidonis de Caprosia militis , et Mathildis , uxor dicti Symonis de Mauveriis , fide media , quitaverunt quicquid juris habebant in decima supradicta , prout in litteris , presbiteri de Caprosia ad nos directas et a nobis specialiter destinati vidimus contineri . Actum anno Domini Mº CCº tricesimo sexto , mense marcio .

Parisiensis

Petrus de Capella

Luciana

Roscha

Menildoin

Caprosia

Guillermus

Guillermi

Parisiensibus

Luciana

Guillermus

Petri

Symon de Mauveriis

Guido de Caprosia

Symon de Mauveriis Philippus Chaumunt

Reginaldus Escorche Botun

Guillermus

Petri

Johannes de Soisei

Francie

Helyssendis

Guidonis de Caprosia

Mathildis

Symonis de Mauveriis

Caprosia


Noverint universi presentes litteras inspecturi , quod nos Almaricus , Dei providencia dux Narbone , comes Tholose , Bitterensis et Carcassone vicecomes , et dominus Montisfortis , dedimus et concessimus Deo et ecclesie Beate Marie de Roscha et fratribus ibidem commorantibus usuarium suum in plana foresta Aquiline , nostris tamen defensis exceptis , scilicet nemus vivum ad domos suas proprias edificandas , et mortuum ad comburendum , a nobis et heredibus nostris imperpetuum possidendum , libere , pacifice ac quiete . Quod ut ratum permaneat litteras istas sigilli nostri munimine duximus roborari . Actum apud Altam Brueriam anno Domini Mº CCº XXº secundo , pridie idus augusti .

Almaricus

Narbone

Tholose

Bitterensis

Carcassone

Montisfortis

Beate Marie de Roscha

Aquiline

Altam Brueriam


Universis presentes litteras inspecturis , ego Guido , miles , dominus Caprosie , salutem in Domino . Notum facimus universis quod cum Petrus de Capella , miles , et Luciana , ejus uxor , vendidissent duos modios bladi annui redditus in decima sua de Menildon , sita in parrochia de Caprosia , et etiam quicquid habebat in totali decima ejusdem ville , et eciam in territorio ejusdem , et quicquid Guillermus , armiger , frater ejusdem Petri , in eisdem locis habebat ibi de decima , assensu G . expresso interveniente , ecclesie Beate Marie de Roscha ordinis Sancti Victoris ; quam decimam tenebat in feodum a Symone de Malveriis , milite , primo loco , et idem S . a nobis immediate . Nos , ad preces dicti Petri , militis , dictam venditionem volumus et concedimus et rectam habemus ; volentes et concedentes quod eandem decimam teneat ecclesia predicta de cetero in manu mortua sine aliqua coactione vendendi , seu ponendi extra manum suam . Promittimus insuper quod de cetero in eadem decima nec per nos nec per alium nichil juris de cetero reclamabimus , sed ipsam venditionem ex nunc ratam habemus et in perpetuum habebimus . Datum anno Domini Mº CCº tricesimo sexto , mense marcio .

Guido

Caprosie

Petrus de Capella

Luciana

Menildon

Caprosia

Guillermus

Petri

G.

Beate Marie de Roscha

Victoris

Symone de Malveriis

Petri


Universis presentes litteras inspecturis , Guido de Caprosia , miles , salutem in Domino . Noverit universitas vestra quod Reginaldus de Mauvères , armiger , in nostra presencia constitutus , de cujus feodo decima de Talon movere dignoscitur , donationem dicte decime , quam fecit Petrus de Capella , miles , ecclesie Beate Marie de Roscha , voluit et concessit dicte ecclesie perpetuo possidendam ; et ego , dominus feodi , dictam donationem similiter volui , et per appositionem sigilli mei confirmavi . Datum anno Domini Mº CCº quadragesimo octavo , mense martio .

Guido de Caprosia

Reginaldus de Mauvères

Talon

Petrus de Capella

Beate Marie de Roscha


Ego Guido de Caprosia , miles , notum facio universis quod ego debeo domine Ysabelli de Toussus quinque solidos Parisienses annui census , percipiendos annuatim , in crastino festi Omnium Sanctorum , in meo magno censu de Caprosia , ab ipsa Ysabelle et heredibus suis in perpetuum : ita videlicet quod si dicti quinque solidi Parisienses annui census non persolverentur annuatim termino supradicto , pro qualibet septimana qua deficerem in solutionem post dictum terminum , duodecim denarios Parisienses , nomine pene , solverem Ysabelle memorate et heredibus suis . Et ad hec omnia tenenda et adimplenda , me et meos in posterum obligo specialiter heredes . Actum anno Domini Mº CCº quadragesimo tertio , mense aprili .

Guido de Caprosia

Ysabelli de Toussus

Caprosia

Ysabelle

Ysabelle


Ego Guido de Caprosia , miles , notum facio universis presentes litteras inspecturis , quod cum ego tenerer defuncte Ysabelle de Toussus reddere quinque solidos censuales , percipiendos annuatim in crastino Omnium Sanctorum in meo magno censu de Caprosia a dicta domina in perpetuum ; ipsa domina , de voluntate et consensu suorum heredum , predictos quinque solidos censuales ecclesie Beate Marie de Roscha in puram et perpetuam elemosinam contulit et concessit percipiendos a dicta ecclesia in eodem censu , de me et heredibus meis , eodem modo quo percipiebat dicta domina dum viveret . Hanc autem donationem volui , laudavi et concessi . Et ut hoc firmum et stabile permaneat , presentem paginam sigilli mei munimine roboravi . Actum anno Domini Mº CCº quadragesimo octavo , mense marcio .

Guido de Caprosia

Ysabelle de Toussus

Caprosia

Beate Marie de Roscha


Thomas , Pyssiacensis archidiaconus , universis presentes litteras inspecturis salutem in vero salutari . Noverit universitas vestra quod constitutus coram nobis Robertus Boutelle , de Marc , recognovit se vendidisse ecclesie Beate Marie de Roscha quinque quarteria vinee sita apud Ulmum , assensu et voluntate Philippe , uxoris sue , scilicet pro tredecim libris Parisiensibus , pro triginta denariis censualibus Drochoni , militi de Hargevilla , et Ysabelli , uxori sue , et heredibus suis in festo sancti Martini hyemalis annuatim apud Ulmum persolvendis . Dicta siquidem Philippa quicquid in dicta vinea , jure dotalicii vel alio modo , habebat vel habere poterat , in manu nostra quitavit , fide prestita corporali quod contra dictam venditionem per se vel per alium venire de cetero nullatenus attemptabit . Dicti vero Drocho , miles , et Ysabel , uxor ejus , coram nobis constituti , voluerunt et concesserunt , fide media , quod dicta ecclesia de Roscha predictam vineam libere et quiete in perpetuum possideat per jam dictos triginta denarios sibi et heredibus suis annuatim apud Ulmum in festo sancti Martini hyemalis , sicut supra dictum est persolvendos , retenta sibi et heredibus suis omni justitia que ad censivam dignoscitur pertinere . Et insuper , Hugo de Ulmo , miles , de cujus feodo movet predicta vinea , voluit et concessit quod supradicta ecclesia de Roscha predictam vineam in perpetuum possideat sicuti in superioribus continetur . In cujus rei confirmationem et testimonium presentes litteras , ad peticionem parcium , sigilli nostri karactere voluimus insigniri . Actum anno Domini Mº CCº tricesimo secundo , mense julio .

Thomas

Pyssiacensis

Robertus Boutelle, de Marc

Beate Marie de Roscha

Ulmum

Philippe

Parisiensibus

Drochoni

Hargevilla

Ysabelli

Ulmum

Philippa

Drocho

Ysabel

Roscha

Ulmum

Hugo de Ulmo

Roscha


Universis Christi fidelibus ad quos presentes littere pervenerint , Thomas , Pissiacensis archidiaconus , salutem in Domino . Noverit universitas vestra quod , constitutus coram nobis , Guillermus de Spedona recognovit se vendidisse ecclesie Beate Marie de Roscha unum arpentum vinee , situm in territorio de Vineolis , assensu et voluntate Eremburgis , uxoris sue , scilicet pro duodecim libris Parisiensibus , ad viginti et septem denarios censuales Roberto , militi de Vineolis , et Petronille , uxori sue , et heredibus suis in festo sancti Martini hyemalis annuatim apud Vineolas persolvendos . Dicta vero Eremburgis quicquid in dicta vinea , jure hereditario , vel jure dotalitii , vel alio modo habebat , vel habere poterat in manu nostra quitavit , fide prestita corporali quod contra dictam venditionem per se vel per alium venire de cetero nullatenus attemptabit . Dicti siquidem Robertus , miles , et Petronilla , uxor ejus , coram nobis constituti , voluerunt et concesserunt , fide media , quod dicta ecclesia de Roscha predictam vineam libere et quiete in perpetuum possideat per jam dictos XX septem denarios sibi et heredibus suis annuatim apud Vineolas in festo sancti Martini hyemalis , sicut supradictum est persolvendos . Dicti autem Robertus , miles , et Petronilla , uxor ejus , retinent sibi et heredibus suis decimam de jam dicta vinea , de unoquoque modio vini unum sextarium , et roagium si forte in vinea vinum venderetur ; et pressoragium , si forte in territorio pressorium edificaretur ; et omnimodam justiciam que ad censivam dignoscitur pertinere . Et insuper , sepedictus Robertus , miles de Vineolis , et Petronilla , uxor ejus , dictam venditionem contra omnes garantizabunt et garantizare fiduciaverunt . In cujus rei confirmationem et testimonium presentes litteras , ad petitionem partium , fecimus insigniri sigilli nostri karactere . Actum anno Domini Mº CCº tricesimo secundo , mense augusti .

Thomas

Pissiacensis

Guillermus de Spedona

Beate Marie de Roscha

Vineolis

Eremburgis

Parisiensibus

Roberto

Vineolis

Petronille

Vineolas

Eremburgis

Robertus

Petronilla

Roscha

Vineolas

Robertus

Petronilla

Robertus

Vineolis

Petronilla


Ego Guido de Levies , miles , notum fieri volo universis quod ego , per Dei gratiam , in bono statu corporis manens et bonum et rectum sensum habens , pro salute anime mee et amicorum meorum , in puram elemosinam dedi , de mobilibus meis a me acquisitis , quatuor millia librarum Parisiensium ad faciendam abbatiam de Roscha et congregandum ibi conventum ; et tradidi dictam pecuniam viris veneralibus et amicis meis abbati Vallium Sarnaii et domino Almarico , comiti Montisfortis , et Alexandro de Bordis , consanguineo meo , expendendam per manus et consilium ipsorum in edificatione dicte abbatie , in provisione conventus et in emendis redditibus seu possessionibus ad opus et utilitatem et incrementum dicte abbatie et dicti conventus . In cujus rei testimonium presentes litteras sigilli mei munimine roboravi . Actum anno Domini Mº CCº tricesimo secundo .

Guido de Levies

Parisiensium

Roscha

Vallium Sarnaii

Almarico

Montisfortis

Alexandro de Bordis


Omnibus presentes litteras inspectaris , Officialis curie Parisiensis , salutem in Domino . Notum facimus quod , in nostra presentia constitutus , Johannes Broschart , miles , asseruit coram nobis quod defunctus Nicholaus , miles , quondam avunculus ipsius Johannis , dedit olim et concessit in puram et perpetuam elemosinam abbati et conventui de Roscha duos sextarios bladi percipiendos singulis annis in molendino de Rooduna . Quam donationem , sive elemosinationem , voluit et concessit idem Johannes , miles , coram nobis constitutus , et quod dicta ecclesia teneat in manu mortua sine coactione vendendi , sive alienandi dicta duo sextaria bladi , et eadem percipiat in molendino memorato singulis annis , prout superius est expressum : promittens quod contra donationem , sive elemosinationem hujusmodi , per se vel per alium , non veniet in futurum . Actum anno Domini Mº CCº tricesimo septimo , mense martio .

Parisiensis

Johannes Broschart

Nicholaus

Johannis

Roscha

Rooduna

Johannes


Universis presentes litteras inspecturis , Johannes de Nantolio , miles , salutem . Noverit universitas vestra quod ego de assensu et voluntate Margarete , uxoris mee , volui et concessi ut ecclesia Beate Marie de Roscha habeat et possideat et in manu mortua teneat pacifice et quiete unum modium bladi quod de feodo meo movere dignoscitur , in molendino de Hautun annuatim percipiendum ; quem modium bladi frater Johannes de Ructoria , ejusdem ecclesie canonicus , assensu fratrum suorum , videlicet Milonis , militis , et Gilonis , clerici , et Philippi et Symonis , armigerorum , predicte ecclesie , pro salute anime sue et parentum suorum , in dicto molendino singulis annis percipiendum in perpetuam elemosinam contulit et donavit . Promisi eciam quod bona fide predictam elemosinam contra omnes , ad usus et consuetudines Francie garantizabo . Margareta vero , uxor mea , quicquid juris ratione dotalicii , vel aliquo alio modo , in supradicto modio bladi habebat , vel habere poterat , spontanea et non coacta quitavit . Promisit eciam dicta Margareta per suam fidem quod contra supradictam elemosinam et donationem per se , vel per alium , de cetero non veniet . Ego vero , ad peticionem dicti fratris Johannis et supradictorum fratrum suorum , ad confirmationem predicte donationis et elemosine , presentes litteras sigilli mei munimine roboravi . Actum anno Domini Mº CCº quadragesimo quinto , mense augusto .

Johannes de Nantolio

Margarete

Beate Marie de Roscha

Hautun

Johannes de Ructoria

Milonis

Gilonis

Philippi

Symonis

Francie

Margareta

Margareta

Johannis


Ego Johannes de Nantolio , miles , notum facio universis presentes litteras inspecturis , quod ego , Margareta uxore mea , consentiente , volo et concedo expresse quod monasterium de Roscha , ordinis Sancti Victoris Parisiensis , dyocesis Parisiensis , habeat , teneat et possideat in perpetuum in manu mortua quatuor arpenta et dimidium tam terre quam friche et eciam alneti , sita subter stannum monasterii supradicti , contiguum terre de Pommeret , in censiva mea , honerata in novem solidis censualibus tantummodo , qui solvuntur michi et meis heredibus annuatim in festo beati Remigii ; que emerunt abbas et conventus predicti monasterii a Roberto de Granchia et ejus nepotibus ita tamen quod nisi in festo sancti Remigii michi et heredibus meis census predictus annis singulis persolvatur , quod ad predictam terram ego vel heredes possumus assignare libere pro defectu ; et tali pacto adjecto quod aliquis predicto piscare nequeat in ruissello per terram predictam decurrente , nisi de mea voluntate et assensu et heredum meorum , nec eisdem in aqueductu qui gallice dicitur Essivouer ; neque de coram bunda haiam seu sepem facere , seu filum ponere licebit . Et ego promitto bona fide quod contra concessionem predictam , per me , vel per alium , in futurum non veniam ullo jure ; immo predictam terram predicto monasterio in manu mortua quo ad me pertinet garantizabo et liberabo : heredes meos quantum ad hoc obligans et relinquens penitus obligatos , quitans nichilominus omne jus et dominium que in predictam terram habebam , excepto censu predicto . In cujus rei testimonium et munimen , presentes litteras eidem monasterio dedi sigilli mei munimine roboratas . Actum anno Domini Mº CCº quinquagesimo quinto , mense augusto .

Johannes de Nantolio

Margareta

Roscha

Victoris

Parisiensis

Parisiensis

Pommeret

Roberto de Granchia

Essivouer


Almaricus , comes Montisfortis Francie constabularius , notum facimus quod nos , assensu et voluntate Beatricis , uxoris nostre , pro animabus antecessorum et successorum nostrorum , dedimus et concessimus , in puram et perpetuam elemosinam , abbati et conventui de Roscha , ordinis Sancti Victoris Parisiensis , centum et sexaginta arpenta tam terre arabilis quam pratorum in loco qui vocatur Marescheria , ibi in perpetuum pacifice possidendum : concessimus eciam eisdem in plana et communi foresta nostra nemus vivum ad edificandum et nemus mortuum ad ardendum extra defensa ; et animalium suorum pascua in dicta communi et plana foresta extra defensa . Ipsi autem , in ecclesia de Roscha , genitoris et genetricis nostre , nostri et uxoris nostre , et Guidonis , Bigorensis comitis , fratris nostri , imperpetuum anniversaria facere tenebuntur . De dictis autem centum et sexaginta arpentis retinere poterunt ad nemus decem arpenta circa domum suam . Ut autem in perpetuum elemosina et donatio ista robur firmitatis obtineat , presentes litteras sigillo nostro fecimus confirmari . Datum anno Domini Mº CCº XXXº sexto , mense marcio .

Almaricus

Montisfortis Francie

Beatricis

Roscha

Victoris

Parisiensis

Marescheria

Roscha

Guidonis

Bigorensis


Omnibus presentes litteras inspecturis , ego Milo , dominus de Stanno , armiger , notum facio quod ego intuitu caritatis et pro salute anime mee , Agnetis de Voisins , uxoris mee , et parentum meorum , de voluntate ejusdem uxoris , volo et concedo abbati et conventui ecclesie Beate Marie de Roscha , ut ipsi , nomine ecclesie seu predicte , sex arpenta vinee sita in censiva mea apud Stannum , que arpenta iidem fratres , nomine dicte ecclesie , quinque annis retroactis continue , de permissione et voluntate mea et predicte uxoris mee , pacifice possederunt , teneant et habeant in manu mortua perpetuo , pro sex solidis et quatuor denariis et obolo Parisiensi michi et heredibus meis annuatim ab eisdem fratribus , vel eorum mandato in festo beati Dyonisii persolvendis , et ad petitionem dictorum fratrum , vel eorum mandatum in eodem festo a me et meis heredibus , sine contradictione aliqua , recipiendis . Teneor etiam ex debito ad omnia predicta fieri , ut dictum est , et eorum singula cum effectu , excepta solutione a fratribus vel eorum nuntio facienda . Promitto insuper bona fide me ad garantizandum predicta , modo predicto , ad usus et consuetudines Francie , dictis abbati et conventui , nomine ecclesie supradicte , et quod per me seu per alium de cetero contra predicta , seu eorum aliquod , modo aliquo , non veniam in futurum . Que ut rata sint in posterum et perseverent , presentes litteras sigilli mei munimine roboravi . Actum anno Domini Mº CCº quadragesimo quarto , mense novembri .

Milo

Stanno

Agnetis de Voisins

Beate Marie de Roscha

Stannum

Parisiensi

Francie


Omnibus presentes inspecturis , Officialis P . , curie Parisiensis archidiaconi , salutem in Domino . Notum facimus quod , in nostra presencia constitutus , Milo de Nealfa , miles , asseruit quod habebat et possidebat dimidium arpennum vinee site apud Stannum , in territorio quod vocatur Mota , movens de hereditate et censiva ipsius , ut dicebat : quod dimidium arpentum vinee recognovit se dedisse et concessisse in escambium perpetuum religiosis viris abbati et conventui de Roscha , ordinis Sancti Victoris , pro duabus peciis vinearum sitarum , ut dicitur , ad Crotam de Marliaco , in censiva , ut dicitur , heredum de Valle Orselli , que fuerunt , ut dicitur , quondam nobilis mulieris Ysabellis de Ructoria . Quas duas pecias vinearum predicta nobilis contulit in elemosinam , ut dicitur , abbati et conventui memoratis ; quas eciam pecias vinearum abbas predictus , in nostra presencia constitutus , monasterii sui utilitate pensata , recognovit se dedisse et concessisse nomine permutationis predicto Miloni et ejus heredibus in perpetuum , pro dimidio arpento vinee supradicto . Promittentes predicti Milo et abbas videlicet dictus abbas , in verbo sacerdotis , pro se et monasterio suo ; et dictus Milo , fide in manu nostra prestita corporali , quod contra permutationem hujusmodi per se vel per alium in futurum non venient ullo jure , et quod res predictas permutatas sibi ad invicem garantizabunt et liberabunt ; videlicet dictus Milo in manu mortua , sine coactione vendendi , distrahendi seu extra manum suam ponendi ; et predictus abbas , ad usus et consuetudines Francie contra omnes . Predictus vero abbas , coram nobis confidens predictum dimidium arpentum vinee esse in sex denariis capitalis census oneratum , promisit , suo et sui monasterii nomine , se redditurum predictos sex denarios censuales predicto Miloni et ejus heredibus in festo sancti Dyonisii singulis annis in futurum . Datum anno Domini Mº CCº quadragesimo nono , mense marcio .

Parisiensis

Milo de Nealfa

Stannum

Mota

Roscha

Victoris

Crotam de Marliaco

Valle Orselli

Ysabellis de Ructoria

Miloni

Milo

Milo

Milo

Francie

Miloni


Universis presentes litteras inspecturis , Officialis P . , curie Parisiensis archidiaconi , salutem in Domino . Notum facimus quod in nostra presencia constitutus , Ansellus , dictus de Nisuta , armiger , asseruit quod habebat quamdam masuram et possidebat , sitam apud Stannum , cum proprisio et appendiciis ejusdem masure et arpentum et dimidium quarterium vinee site in uno tenenti , contigue , ut dicitur , vinee ecclesie de Stanno , movencia , ut asserit , de hereditate sua , in duobus solidis capitalis census onerata Miloni , fratri ejusdem Anselli , militi , ut dicitur in festo beati Dyonisii annis singulis persolvendos . Que masuram cum proprisio et ejus appendiciis , et arpentum et dimidium quarterium vinee , ut dictum est onerata , recognovit idem Ansellus se vendidisse et imperpetuum quitavisse abbati et conventui de Roscha tenenda et possidenda in manu mortua ab eisdem , pro sexdecim libris Parisiensibus sibi jam solutis in pecunia numerata , sicut idem venditor confessus est coram nobis ; promittens fide in manu nostra prestita corporali , quod contra venditionem et quittationem hujus per se vel per alium in futurum non veniet ullo jure : immo eandem venditionem eisdem abbati et conventui in manu mortua garantizabit et liberabit ad usus et consuetudines Francie , quocienscunque opus fuerit contra omnes . Prefatus autem Milo , frater dicti venditoris , de cujus feodo et censiva res predicte movent , in nostra presencia constitutus predictam venditionem in manu mortua factam , ut dictum est , voluit , laudavit pariter et concessit , et de veniendo contra fidem in manu nostra prestitit corporalem , et ad garantizandum sub fide prestita se astrinxit . Datum anno Domini º CCº quadragesimo nono , mense marcio .

P.

Parisiensis

Ansellus, dictus de Nisuta

Stannum

Stanno

Miloni

Anselli

Ansellus

Roscha

Parisiensibus

Francie

Milo


Universis presentes litteras inspecturis , Officialis curie Parisiensis , salutem in Domino . Notum facimus quod in nostra presencia constitute , domicella Aalipdis de Briis , vidua , et domina Johanna , filia ejus , vidua , voluerunt et concesserunt expresse coram nobis spontanee , non coacte , ut asserunt , quod monasterium de Roscha , Parisiensis dyocesis , ordinis Sancti Victoris Parisiensis , habeat , teneat et possideat perpetuo in manu mortua quatuor arpenta terrarum arabilium et dimidium arpentum de friche et d'aunai , sita , ut dicitur , versus Roscham , subtus stannum de Roscha , contigua terre de Pommeret , ut dicitur , in censiva domini Johannis de Nantolio , militis ; quas terras idem miles tenebat in feodum a predictis Aalipdi et Johanna , ut dicebatur ; et quas terras abbas et conventus predicti monasterii emisse dicuntur a Roberto de Granchia et ejus nepotibus : ita tamen quod predictum monasterium solvat predicto militi novem solidos Parisienses ratione capitalis census , annis singulis , et heredibus militis supradicti . Quitantes penitus coram nobis quicquid juris , dominii , possessionis et proprietatis habebant , seu habere poterant , quoquomodo in terris predictis , nichil juris sibi et heredibus suis ex nunc retinentes in eis ; promittentes , fide in manunostra prestita corporali , quod contra concessionem et quitacionem predictas per se vel per alium , jure hereditario , ratione doarii vel alio modo non venient in futurum , et quod in predictis terris ratione feodi , vel aliqua alia ratione , nichil in posterum reclamabunt . Quod autem audivimus , hoc testamur sine juris prejudicio alieni . Datum anno Domini Mº CCº quinquagesimo primo , mense marcio .

Parisiensis

Aalipdis de Briis

Johanna

Roscha

Parisiensis

Victoris

Parisiensis

Roscham

Roscha

Pommeret

Johannis de Nantolio

Aalipdi

Johanna

Roberto de Granchia


Universis presentes litteras inspecturis , Officialis curie Parisiensis , salutem in Domino . Notum facimus quod coram nobis constitute , domicella Aalipdis et domina Johanna de Palaciolo , ejus filia , vidue , voluerunt et concesserunt expresse coram nobis , spontanee , non coacte , ut asserunt , quod monasterium de Roscha , ordinis Sancti Victoris Parisiensis , dyocesis Parisiensis , habeat , teneat et possideat perpetuo in manu mortua dimidium arpentum prati , siti , ut dicitur , apud Roscham , contigui orto predicti monasterii ex una parte , et prato ejusdem monasterii de Roscha ex altera , versus Levies , ut dicitur , in censiva domini Johannis de Nantolio , militis , et in feodum dictarum mulierum , ut dicebant . Quittantes penitus coram nobis quicquid juris , dominii , possessionis et proprietatis in predicto prato habebant , aut habere poterant quoquo modo ; nichil juris sibi et heredibus suis ex nunc retinentes in eo ; promittentes , fide in manu nostra prestita corporali , quod contra concessionem et quitacionem predictas per se vel per alium , jure hereditario , ratione doarii , aut alio modo , non venient in futurum . Datum anno Domini Mº CCº quinquagesimo primo , mense marcio .

Parisiensis

Aalipdis

Johanna de Palaciolo

Roscha

Victoris

Parisiensis

Parisiensis

Roscham

Roscha

Levies

Johannis de Nantolio


Universis presentes litteras inspecturis , Robertus Basin de Voisins , miles , salutem in Domino . Notum facimus quod nos venditionem quam fecerunt dominus Galterus de Tiverval , miles , et Ysabellis , uxor ejus , abbati et conventui Beate Marie de Roscha , pro LXª decem libris Parisiensibus , de quadam pecia vinee que vocatur La Croière , sita apud Malliacum , que movet de nobis ad censum sex denarios in festo sancti Remigii apud Marolium singulis annis reddendorum , ad preces et instanciam dicti Galteri et uxoris sue , et eciam intuitu pietatis , voluimus , laudavimus , et in perpetuum dicte abbacie concessimus pacifice possidendam , salvis tamen nobis et heredibus nostris sex denariis censualibus annuatim apud Marolium persolvendis in festo memorato . De hac insuper venditione tenenda et garantizanda , quantum ad nos et heredes nostros ad usus et consuetudines Francie plegii sumus pro predictis Galtero et uxore sua atque garantizatores . In cujus rei memoriam et testimonium , presentes litteras sigilli nostri munimine fecimus roborari . Actum anno Domini Mº CCº XXXº quarto , mense decembri .

Robertus Basin de Voisins

Galterus de Tiverval

Ysabellis

Beate Marie de Roscha

Parisiensibus

La Croière

Malliacum

Marolium

Galteri

Marolium

Francie

Galtero


Omnibus presentes litteras inspecturis , Officialis H . , ecclesie Parisiensis archidiaconi , salutem in Domino . Notum facimus quod in nostra presentia constituti , dominus Galterus de Tiverval et domina Ysabellis , uxor ejus , recognoverunt se vendidisse ecclesie Beate Marie de Roscha in perpetuum , pro sexaginta et decem libris Parisiensibus , unam peciam vinee site apud Marliacum que vocatur La Croière , in censiva domini Roberti de Vicinis , militis , ad sex denarios , ut asserunt tantummodo censuales ; promittentes fide media quod contra venditionem istam per se vel per alium non venient in futurum , et quod eandem vineam dicte ecclesie garantizabunt in perpetuum contra omnes . Dictus vero Robertus , miles , primus dominus feodi , ut dicitur , istam venditionem voluit et concessit , promittens fide media quod contra eandem per se vel per alium nichil in posterum attemptabit : si vero ista venditio retraheretur , ipsi venditores dicte ecclesie sex libras Parisienses , nomine pene , solvere tenerentur , et hoc fide media promiserunt . Dicta autem Ysabellis specialiter et expresse quitavit coram nobis eidem ecclesie quicquid juris in dicta vinea habebat et habere poterat ratione dotalicii , vel alio modo , spontanea , non coacta , fide prestita corporali . Domina vero Margarita , vidua relicta defuncti Petri de Vicinis , militis , quitavit eidem ecclesie in perpetuum , coram dilecto nostro Guidone , decano de Guidonis curia , quicquid juris in dicta vinea ratione dotalicii vel alio modo habebat , vel poterat reclamare , spontanea voluntate , fide prestita in manu dicti decani , sicut idem decanus nobis retulit viva voce . Datum anno Domini Mº CCº XXXº quinto , mense decembri .

H.

Parisiensis

Galterus de Tiverval

Ysabellis

Beate Marie de Roscha

Parisiensibus

Marliacum

La Croière

Roberti de Vicinis

Robertus

Ysabellis

Margarita

Petri de Vicinis

Guidone

Guidonis


Omnibus presentes litteras inspecturis , Officialis curie Parisiensis , salutem in Domino . Notum facimus quod Philippus de Limous , miles , et Johanna , uxor ejus , in nostra presencia constituti , asseruerunt quod ipsi habebant quamdam decimam apud Voisins le Cuit et circiter eandem villam , que movebat de hereditate ipsius Philippi et movebat de feodo mareschalli de Levies et Albigensis . Hanc autem decimam totalem et quicquid juris habebant in eadem , vel habere poterant , tam ex ipsa decima quam ratione ipsius decime , exceptis quinque minis bladi quas presbiteri de Sarcleio et de Palaciolo ibidem percipiunt annuatim , recognoverunt se vendidisse ecclesie Beate Marie de Roscha pro quaterviginti libris et centum solidis Parisiensibus ; de qua pecunia recognoverunt sibi fuisse integraliter a dicta ecclesia plenarie satisfactum in pecunia numerata : promittentes fide mea quod contra dictam venditionem cum nichil juris in dicta decima vel juris quod eis poterat competere ex ea retinuerint per se vel per alium non venient in futurum , et quod dictam decimam necnon et omnia predicta eidem ecclesie ad usus et consuetudines Francie garantizabunt in perpetuum contra omnes . Preterea , dicta Johanna quitavit quicquid juris habebat , vel habere poterat ratione dotalicii seu quocumque alio modo , spontanea , non coacta . Hanc vero venditionem vir venerabilis H . , ecclesie Parisiensis archidiaconus , de cujus refeodo dicta decima movere dicitur , sicuti ipse asseruit , predictam venditionem voluit , laudavit pariter et concessit . Ad hec Petrus de Limous et Philippus , fratres predicti Philippi , milites , eamdem venditionem voluerunt et concesserunt coram nobis ; promittentes fide data quod in dicta decima nichil in posterum reclamabunt . Supradicti autem Philippus et Johanna , uxor ejus , sub prestite fidei religione , promiserunt se reddere quadraginta libras Parisienses nomine pene , si contingeret quod dicta venditio eviceretur vel retraheretur in toto vel in parte , necnon et si deficerint in recta garantisia ferenda post quam essent a dicta ecclesia super hoc requisiti . Et de predictis quadraginta libris reddendis nomine jamdicte pene promissis , Petrus et Philippus , fratres memorati Philippi plegios se constituerunt coram nobis , uterque in solidum et per fidem . Hec autem venditio facta est salvo jure ecclesie parrochialis quantum ad novalia que sunt aut fient in eodem territorio . Datum anno Domini Mº CCº XXXº quarto , mense mayo .

Parisiensis

Philippus de Limous

Johanna

Voisins le Cuit

Philippi

Levies

Albigensis

Sarcleio

Palaciolo

Beate Marie de Roscha

Parisiensibus

Francie

Johanna

H.

Parisiensis

Petrus de Limous

Philippus

Philippi

Philippus

Johanna

Petrus

Philippus

Philippi


Omnibus presentes litteras inspecturis , ego Matildis , domina Malliaci , salutem in Domino . Notum vobis facimus quod nos concessimus , voluimus et laudavimus venditionem decime de Vicinis le Cuit , quam venditionem fecit dominus Philippus de Limous , miles , et domina Johanna , ejus uxor , cum viris religiosis abbate et conventu Beate Marie de Roscha . Volumus eciam et concedimus quod dicti abbas et conventus ex nunc imperpetuum dictam decimam in manu mortua teneant et possideant pacifice et quiete , nichil juris aut dominii in eadem decima amodo retinentes . Quod ut ratum et firmum permaneat presentes litteras sigilli nostri munimine roboravimus . Datum anno Domini Mº CCº quinquagesimo , die dominica ante festum Omnium Sanctorum .

Matildis

Malliaci

Vicinis le Cuit

Philippus de

Limous

Johanna

Beate Marie de Roscha


Universis presentes litteras inspecturis , Matheus de Malliaco , miles , salutem . Noverit universitas vestra quod ego venditionem decime de Vicinis le Cuit , quam defunctus Philippus de Limous , miles , et Johanna , uxor ejus , fecerunt ecclesie Beate Marie de Roscha , volui , laudavi et concessi , et quicquid in predicta decima , jure feodali vel alio modo habebam , vel habere poteram , predicte ecclesie in perpetuum quitavi . Quod ut ratum et firmum permaneat , presentes litteras sigilli mei munimine roboravi . Actum anno Domini Mº CCº tricesimo octavo , mense marcio .

Matheus de Malliaco

Vicinis le Cuit

Philippus de Limous

Johanna

Beate Marie de Roscha


Johannes , comes Montisfortis , notum facimus quod nos inspeximus litteras bone memorie domini Almarici , karissimi patris nostri , in hec verba : Almaricus , comes . . . , etc . ut in prœcedenti charta . Nos vero , pro remedio anime dicti patris nostri , antecessorum et successorum nostrorum , necnon et pro remedio anime nostre et uxoris nostre , predictam elemosinam karissimi patris nostri augmentavimus de quadraginta arpentis terre arabilis , contiguis terre quam dedit eis idem pater noster . Retinemus autem in predictis omnibus , de consensu et voluntate predictorum abbatis et conventus , omnem magnam justiciam que pertinet ad baronem ; et ipsi anniversarium nostrum et uxoris nostre annuatim facere tenebuntur . Et ut ista donatio robur firmitatis optineat , presentes litteras sigillo nostro fecimus confirmari . Datum anno Domini Mº CCº quadragesimo octavo , mense junio .

Johannes

Montisfortis

Almarici

Almaricus


Noverint universi presentes litteras inspecturi , quod ego Matheus de Malliaco , pro salute anime mee , patris , matris , fratrum et progenitorum et amicorum meorum , donavi in puram et perpetuam elemosinam ecclesie de Roscha quinque solidos Parisienses percipiendos super quintum meum in redditu meo de Melleto , singulis annis prima die marcii , ad faciendam pittanciam conventui in anniversario meo . Et ut hoc ratum in perpetuum perseveret , has presentes litteras sigilli mei munimine roboravi . Actum anno Domini millesimo ducentesimo vicesimo sexto , mense maio .

Matheus de Malliaco

Roscha

Melleto


Noverint universi presentes litteras inspecturi , quod ego Buchardus , dominus Malliaci , volui , laudavi et concessi elemosinam quam Matheus , frater meus , fecit ecclesie de Roscha , videlicet quinque solidos Parisienses . . . , etc . ut in præcedenti charta Actum anno Domini millésime CCº vicesimo sexto mense maio .

Buchardus

Malliaci

Matheus

Roscha


Ego Matheus de Marliaco , miles , notum facio omnibus presentes litteras inspecturis quod ego vidi litteras domini Simonis de Chateron , militis , super venditione trium arpentorum vinee et unius hostisie apud Champlant in feodo meo sitorum ; quam venditionem dictus miles fecit ecclesie Beate Marie de Roscha pro sexaginta libris Parisiensibus . Hanc autem venditionem laudo tanquam feodi dominus et me garantizaturum promitto . Quod ut sit ratum et firmum , sigillum meum presentibus litteris duxi apponendum . Datum anno Domini Mº CCº tricesimo tercio , mense aprili .

Matheus de Marliaco

Simonis de Chateron

Champlant

Beate Marie de Roscha

Parisiensibus


Noverint universi quod ego Buchardus , dominus Malliaci , dedi in perpetuam elemosinam , pro salute anime mee , patris , matris , uxoris , fratrum et filiorum meorum , canonicis de Roscha , viginti solidos Carnotenses percipiendos singulis annis in festo sancti Johannis Baptiste , in redditu meo de Carnoto , per manum Stephani Floerii et heredum ipsius , qui fide prestita corporali tenentur reddere predictos viginti solidos termino prescripto , sine difficultate et dilatione . Et hanc elemosinam feci de puro conquestu meo . Actum anno Domini Mº CCº vicesimo sexto , mense maio .

Buchardus

Malliaci

Roscha

Carnotenses

Carnoto

Stephani Floerii


Ego Petrus , dominus Malliaci , notum facio presentes litteras inspecturis quod ego volo et concedo quod abbacia de Roscha teneat et possideat in perpetuum dimidium arpentum vinee , que fuit Galteri Boidrot , ad talem censivam qualem debet . Que vinea sita est in territorio Crearie . In cujus rei confirmationem , presentibus litteris sigillum meum digne duxi apponendum . Actum anno Domini Mº CCº tricesimo nono , mense aprili .

Petrus

Malliaci

Roscha

Galteri Boidrot

Crearie


Noverint universi presentes pariter et futuri quod ego Petrus de Capella , miles , pro remedio anime mee , antecessorum et successorum meorum , dedi in puram et perpetuam elemosinam ecclesie Beate Marie de Roscha decimam meam de Talon et quicquid in dicta decima habebam , vel quocunque modo habere poteram , dicte ecclesie perpetuo possidendam . Quod ut firmum et stabile permaneat , presentem paginam sigilli mei munimine roboravi . Datum anno Domini Mº CCº quadragesimo octavo , mense julio .

Petrus de Capella

Beate Marie de Roscha

Talon


Universis presentes litteras inspecturis , dominus Milo de Ructoria , miles , et fratres ejus , videlicet Egidius , clericus , et Symon , armiger , salutem in Domino . Noverit universitas vestra quod nos volumus et concedimus donationem quam fecit Ysabellis , nobilis quondam domina de Ructoria , precordialis mater nostra , ecclesie Beate Marie de Roscha , scilicet de quodam arpento vinee , sito in territorio de la Crote prope Marliacum castrum ; promittentes bona fide quod contra dictam donationem per nos nec per alios non ibimus , nec dictam ecclesiam in aliquo molestabimus ratione donationis antedicte . Ad cujus rei certitudinem , presentes litteras sigillorum nostrorum munimine fecimus roborari . Datum anno Domini Mº CCº quadragesimo octavo , die jovis proxima post Cineres .

Milo de Ructoria

Egidius

Symon

Ysabellis

Ructoria

Beate Marie de Roscha

la Crote

Marliacum


Omnibus presentes litteras inspecturis , Officialis curie Parisiensis , salutem in Domino . Notum facimus quod in nostra presencia constituti , Petrus de Claagniaco , miles , Bouchardus , Johannes , Giletus , fratres ; Solitia , soror eorum , liberi dicti Petri , et Nicholaus de Mortuo Mari , maritus dicte S . , recognoverunt se vendidisse abbati et conventui de Roscha , ordinis Sancti Victoris , in perpetuum in manu mortua , pro sexaginta libris Parisiensibus jam solutis eisdem venditoribus in pecunia numerata , prout confessi sunt coram nobis , quamdam peciam vinee quam dicebant se habere apud Yssiacum , que vinea vocatur vinea de Girardo , quitam et liberam ab omni onere censuali , consuetudine vel coustuma , preterquam de sex denariis capitalis census annuatim ad festum sancti Remigii domino Johanni Le Veautre , militi , et ejus heredibus apud Giriacum persolvendis : nichil juris , juridictionis seu dominii in eadem vinea , seu pressura vel pressoragio ejusdem sibi seu eorum heredibus in posterum retinentes : promittentes fide media quod contra venditionem predictam per se vel per alios non venient in futurum ratione dotalicii , jure hereditario vel alio quoquomodo , et quod eamdem venditionem eisdem abbati et conventui in manu mortua garantizabunt perpetuo ad usus et consuetudines Francie contra omnes . Dominus vero Johannes Le Veautre , de cujus feodo dicta vinea primo loco movere dicitur , et dominus Petrus de Monsterolio miles , secundus dominus feodi , ut dicebat , dictam venditionem voluerunt , laudaverunt pariter et concesserunt et de non veniendo contra fidem in manu nostra corporaliter prestiterunt , et insuper , se garantizatores coram nobis se constituerunt , videlicet , dominus Johannes contra omnes illos qui ratione primi domini , et dominus Petrus contra omnes illos qui ratione secundi in dicta vinea aliquod in posterum reclamarent . Volentes et concedentes ut dicti abbas et conventus eamdem vineam in manu mortua , sine coactione reddendi , alienandi aut extra dominium suum ponendi , teneant et possideant in futurum . Preterea , dicti Petrus et Johannes Le Veautre , Johannes de Villa d'Avray , Robertus de Claagniaco et Johannes de Pissecot , milites , de recta garancia ferenda ad usus et consuetudines Francie se contulerunt plegios coram nobis , fide prestita corporali . Promiserunt insuper tam predicti venditores quam prefati plegii quod si contigeret dictam venditionem retrahi per aliquem , vel evinci , vel ipsos abbatem et conventum vel aliquem de ipsis molestari occasione venditionis predicte , et propter hoc ipsi abbas , conventus vel aliquis de ipsis dampna incurrerent aliqua , vel expensas facerent in judicio vel extra judicium , quod dicta dampna , de perdita et expensas eisdem integre resarcirent et de dictis dampnis , deperditis et expensis juramento abbatis ejusdem ecclesie crederent absque alia probatione . Conventum etiam fuit quod si jus dictaret dictos venditores debere adducere coram nobis ad venditionem predictam laudandam et concedendam tertium dominum , quod eum adducerent et tantum fecerent quod idem tercius dominus eamdem venditionem laudaret et concederet fide data . Insuper , Beatrix , uxor domini Petri de Monsterolio , et Ysabellis , uxor Johannis Atricart , militis , coram dilectis nostris de Byevra et de Monsterolio presbiteris , ad hoc a nobis specialiter destinatis ; dictam venditionem voluerunt , laudaverunt et concesserunt , et de non veniendo contra fidem in manu eorum corporaliter prestiterunt , et sub fide prestita promiserunt quod in predictis rebus venditis jure aliquo nichil in posterum reclamabunt . Actum anno Domini millesimo ducentesimo tricesimo nono , mense . . . .

Parisiensis

Petrus de Claagniaco

Bouchardus

Johannes

Giletus

Solitia

Petri

Nicholaus de Mortuo Mari

S.

Roscha

Victoris

Parisiensibus

Yssiacum

Girardo

Johanni Le Veautre

Giriacum

Francie

Johannes Le Veautre

Petrus de Monsterolio

Johannes

Petrus

Petrus

Johannes Le Veautre

Johannes de Villa d'Avray

Robertus de Claagniaco

Johannes de Pissecot

Francie

Beatrix

Petri de Monsterolio

Ysabellis

Johannis Atricart

Byevra

Monsterolio


Universis presentes litteras inspecturis , frater Gaufridus , Beate Marie Vallium Sarnaii dictus abbas , eternam in Domino salutem . Noverit universitas vestra quod Egidius de Ructoria , clericus , in nostra presencia constitutus , in puram et perpetuam elemosinam contulit et concessit ecclesie Beate Marie de Roscha , Parisiensis dyocesis , sua prata sita juxta Yvetam , movencia de censiva prioris ejusdem ville , et ex patris dicti clerici successione proveniencia : promittens , coram nobis fide media , quod contra dictam donationem per se vel per alium non veniet in futurum . Et ut ista donatio robur firmitatis optineat , ad petitionem dicti clerici presentem , paginam sigillo nostro cum appositione sigilli sui fecimus roborari . Datum anno Domini Mº CCº quadragesimo nono , mense junio .

Gaufridus

Beate Marie Vallium Sarnaii

Egidius de Ructoria

Beate Marie de Roscha

Parisiensis

Yvetam


Universis presentes litteras inspecturis , Officialis curie Carnotensis , salutem in Domino . Noverint universi quod Egidius de Ructoria , clericus , in nostra presencia constitutus , in puram et perpetuam elemosinam contulit et concessit ecclesie Beate Marie de Roscha , Parisiensis dyocesis , duo sextaria bladi annui redditus percipienda in crastino sancti Remigii a viris religiosis dicte ecclesie super gaignagio suo in granchia de Ructoria , que est prenominati clerici , ut dicebat , proveniente eidem clerico ex successione patris sui ; volens se et heredes suos qui dictum gaignagium et granchiam tenebunt , ecclesie predicte teneri reddere redditum supradictum . Promisit autem dictus clericus coram nobis , fide media , quod contra dictam donationem per se vel per alium non veniet in futurum , immo eam donationem bona fide garantizabit et defendet contra omnes . Voluit autem dictus clericus coram nobis quod si ipse , vel heredes ejus , in solutione dicti bladi annuatim , ut dictum est , dictis religiosis facienda defecerent , dictus clericus vel ejus successores tenerentur dictis religiosis qualibet septimana post terminum lapsum , solvere duodecim denarios quousque dictum bladum dicte ecclesie solveretur , nisi de licencia abbatis et conventus , vel procuratoris eorumdem , dicto clerico vel ejus successoribus fuerit hoc remissum . In cujus rei testimonium , presentes litteras sigilli curie Carnotensis duximus confirmandas . Datum anno Domini Mº CCº quadragesimo , mense aprilis .

Carnotensis

Egidius de Ructoria

Beate Marie de Roscha

Parisiensis

Ructoria

Carnotensis